qundao/data-zh-poetry huggingface dataset:
送池須文長官
作者：彭汝礪
朝代：宋

龍淵虎穴少窮探，老大生涯一劍鐔。
曲沼鴛鴦多白髮，雕籠鸚鵡久青衫。
能知令尹三無慍，正似嵇康七不堪。
見說明朝好天色，鵬程從此穩圖南。
送濟叔兄
作者：彭汝礪
朝代：宋

風起青蘋去鷁催，江山無路笑言陪。
淚生病眼朝千里，愁入枯腸夜九迴。
秋水忍看鴻獨宿，春風好與燕俱來。
別期重有文章約，老稚應須眼爲開。
送熊次道因寄了元
作者：彭汝礪
朝代：宋

去入紅蓮幕，來儀振鷺庭。
文詞元潤澤，才力更精靈。
須作晚成器，擬看新發硎。
綵衣長暇日，多聚讀書螢。
若見焦山老，相煩爲寄聲。
別來頭上雪，添得一千莖。
送甯和仲
作者：彭汝礪
朝代：宋

玉粒稻初熟，霜螯蟹正肥。
薄言酌我酒，聊以送君歸。
疊翠屏疑畫，淩空鳳欲飛。
山前猿與鶴，最識舊征衣。
送甯秀才過溪口占
作者：彭汝礪
朝代：宋

邂逅吾所樂，爰復惜分携。
繫帆且少留，聊慰吾所思。
嗟我行老矣，志意非昔時。
鬢毛黑如漆，種種今如絲。
譬如七年牛，力乏氣亦衰。
囁嚅食青芻，欲往脚自遲。
愛子齒未壯，骨骼超等夷。
軒昂宇宙間，萬里惟所之。
舉足我即到，寧復論華夷。
行矣尚勉旃，卒慰吾所期。
送皇甫法曹
作者：彭汝礪
朝代：宋

始余來肥陵，問士得皇甫。
經年在閭巷，不肯出公府。
樽俎獻酬間，爲之賦翹楚。
今上襄陽官，拙詩愧兼取。
襄陽真名區，碑碣字多古。
能因東南風，取以寄予否。
送祖道朝奉
作者：彭汝礪
朝代：宋

二月同舟出宋都，轉頭即是十年餘。
可憐老大猶爲客，莫怪尋常不作書。
蠟屐阮孚人不會，鱸魚張翰子何如。
寄聲莫汙清風地，留與先生作隠居。
送程給事并次中丞雜端韵
作者：彭汝礪
朝代：宋

公去江淮今幾年，歡謠今日尚紛然。
恩榮復擁千兵出，課最應當一路先。
詩字細題幽寺竹，酒卮深泛碧池蓮。
風流會續蘭亭盛，幕府能無竇鞏賢。
送穎叔帥臨洮
作者：彭汝礪
朝代：宋

風如疾雷雹如芋，積雪如丘壅道路，蔣侯車馳挽不住。
見說西人復嘯聚，目視陰山欲飛去。
蔣侯文如江海注，一决萬里無盡處。
筆落在紙成雲霧，氣吞雲夢八九數。
力轉丘山縛螭虎，終日笑言公不怒。
三軍號令成樽俎，羌戎膽落汗流跗，邊人乃至歌五袴。
昔誇禁中得頗牧，今見南陽稱召杜。
前席宣室疑已暮，勒功燕然無可慕。
歸來遍作人間雨，杕杜吾當爲君賦。
送臧夢符秀才歸
作者：彭汝礪
朝代：宋

匹馬騑騑冒曉征，故人惜別涕雙零。
青雲器業方千里，窮巷生涯獨一經。
節目已疏非杞棘，源流不竭即滄溟。
餘閑且盡詩書學，莫遣塵埃誤性靈。
送致政大夫伯常自洛抵襄歸郢中舊居續賦詩拜送
作者：彭汝礪
朝代：宋

投𣀅全家住白雲，地幽雞犬亦無塵。
新成元結垂柏翠，舊有淵明漉酒巾。
漢上更須呼水鏡，郢中疑復繼陽春。
歸帆見說如雲去，夢斷江湖一釣綸。
送范侍郎帥慶州得以字
作者：彭汝礪
朝代：宋

池水日夜流，日行無停軌。
人生長道路，擾擾還如此。
莫辭飲我酒，酒盡君且起。
贈君雙寶劍，有言慚近俚。
聖人之於物，愛視猶赤子。
顧復愁不至，不知分此爾。
誰歟較尋尺，竟未知所以。
夷外當反內，刮毛須及裏。
邊陲今無事，自可緩带理。
願君宏遠業，赫赫光祖禰。
送范侍郎歸許昌一首
作者：彭汝礪
朝代：宋

鳳鳥蹌蹌，其羽儀儀。
其集伊何，梧桐之枝。
鴻飛冥冥，其翼差差。
其止伊何，清泠之池。
朝廷於公，夫豈不知。
國有大疑，爰度爰咨。
公雖家居，如在廟堂。
國之大經，論討靡忘。
徐徐公車，在汴之郊。
薄言追之，以永今朝。
汎汎公舟，在河之陰。
薄言維之，以慰我心。
公賜我言，我斯藏之。
何以報之，羔羊素絲，秉德不遺。
公飲我酒，我斯酬之。
何以祝之，秀髮龐眉，受福無期。
送葉亨仲
作者：彭汝礪
朝代：宋

太學聲名二十年，詞場少以一當千。
王良僅可使執轡，祖逖豈容爭着鞭。
文字莫愁蒙醤瓿，功名欲看勒燕然。
故人相見如相問，爲說蕭條雪滿顛。
送葉憲·其一
作者：彭汝礪
朝代：宋

棠棣榮何盛，皇華節更尊。
雨深鴻雁澤，春滿脊令原。
載錫康侯馬，重吹伯氏壎。
從來公愷悌，獄訟看平反。
送葉憲·其二
作者：彭汝礪
朝代：宋

老大愁相別，紛紛鬢欲斑。
雨封明月峽，水礙白鹽山。
迢遞看持節，逡巡聽賜環。
西江如箭急，數寄尺書還。
送蔣和父赴代州教授
作者：彭汝礪
朝代：宋

十年場屋飽聲名，落筆從容一坐傾。
餘澤未能沾萬物，緒言聊復啟諸生。
青衫簿領當時態，白首詩書足義榮。
得失已知君不恤，春風談笑入邊城。
送虞資道赴闕
作者：彭汝礪
朝代：宋

睿詔搜遺逸，羣英恥屈蟠。
荆邦收齒革，雍土貢琅玕。
競擲莘耕耒，俱投渭釣竿。
茅雖征以彙，鴻獨漸于磐。
直氣凌鵰鶚，芳名掩蕙蘭。
處囊錐穎脫，辭獄劍鋒寒。
子去歌魚藻，予歸詠考槃。
別離一慷慨，涕泗兩汍瀾。
第喜青雲近，無傷去路難。
送觀音能師去黄龍
作者：彭汝礪
朝代：宋

天地悠悠共故鄉，鬢毛苒苒幾星霜。
的然積翠家風好，行矣黄龍山路長。
送許屯田
作者：彭汝礪
朝代：宋

君嘗治浮梁，德愛均父母。
黎明令一出，百里無敢侮。
黠吏竄狐鼠，惠愛沾農畝。
浮梁巧燒瓷，顔色比瓊玖。
因官射利疾，衆喜君獨不。
父老爭嘆息，此事古未有。
君嘗速我飲，漓薄祇村酒。
君舉長滿觴，我畏不濡口。
京師晚相值，相笑俱老醜。
我欲提君名，四方爲奔走。
君立掉頭去，自謝吾無取。
移舟去都門，待水三月久。
不一詣權貴，掛席隨南斗。
廬陵據艱險，獄訟成淵藪。
君以一目視，無惡亦無苟。
三年最課上，坐冠江西部。
我來君及瓜，欲薦嗟掣肘。
有才使如君，未見終不售。
即聽宣室詔，莫愛潮陽守。
送郭知章宰浮梁·其一
作者：彭汝礪
朝代：宋

萬室喁喁望已深，臨流不敢重分襟。
閭閻早覺春風到，岩谷遙思晝日臨。
制御古非無至策，愛調人自有良心。
笑言已得公才敏，側耳風前聽好音。
送郭知章宰浮梁·其二
作者：彭汝礪
朝代：宋

仕宦悠悠今幾年，初分一邑走江邊。
鳳飛遠水顛崖地，鶴唳清霜皓月天。
瀟灑淵明多種秫，從容子賤數鳴弦。
秋風坐看車轅速，一夢歸爭鳥翼先。
送鄒秘丞廣漢赴御史
作者：彭汝礪
朝代：宋

清論從來滿士林，君王今日爲虛襟。
謀維已熟言難廢，勢位雖隆望亦深。
可否謹須要至理，窮通知不異丹心。
北風會到江南路，日上城頭聽好音。
送鄭寺丞過洪州·其一
作者：彭汝礪
朝代：宋

盛德鴻樞後，才華日久新。
聲名飛海岳，步履望星辰。
棋銳如無敵，詩成似有神。
當塗難久滯，行楫桂花春。
送鄭寺丞過洪州·其三
作者：彭汝礪
朝代：宋

恨接清規晚，愁看去鷁東。
別情萬里遠，離緒一尊中。
柳意藏春雪，梅香度曉風。
餘寒須有作，無惜寄江鴻。
送鄭寺丞過洪州·其二
作者：彭汝礪
朝代：宋

清風不可近，碎璧綴圓規。
翰墨傳家學，風流藴素資。
龍孫藏舊節，蟾桂毓新枝。
願聽功名起，青雲慰所思。
送鄭寺丞過洪州·其四
作者：彭汝礪
朝代：宋

聞君話行色，今過洞中天。
坐視征帆速，還令別意牽。
重江鎖雲霧，邃谷隠神仙。
不得相追逐，詩成一灑然。
送鄱陽太守·其一
作者：彭汝礪
朝代：宋

青春一日錦衣還，酒上親闈喜動顔。
靜視浮名雖羽翼，回瞻明德已丘山。
身留桑梓孤衷結，目斷旌麾一淚潸。
初仕正憂民事拙，願書餘訓起疏頑。
送鄱陽太守·其三
作者：彭汝礪
朝代：宋

天明下詔寂寥濱，師帥高才得獻臣。
事出中和民自懌，令捐苛細物長春。
紅裙涕泣瞻征旆，白首驩呼滯去輪。
簪紱相先問行色，幾時携節渡江瀕。
送鄱陽太守·其二
作者：彭汝礪
朝代：宋

朝星一夜渡寒江，千里瞻依重慨慷。
荆土定能碑峴首，召南安敢廢甘棠。
遺恩未散波濤潤，令德長餘錦繡香。
吟盡肺腸還自惜，江湖不似去思長。
送雲居佛印禪師詩五首并偈·其一
作者：彭汝礪
朝代：宋

稍涉諸方問所歸，自憐三十七年非。
師言本自無非處，渾是真如第一機。
送雲居佛印禪師詩五首并偈·其三
作者：彭汝礪
朝代：宋

翠藤老木抱千山，行色歸心各等閑。
恰似白雲多自在，不同飛鳥倦知還。
送雲居佛印禪師詩五首并偈·其二
作者：彭汝礪
朝代：宋

禪師談實不談虛，亦有文章水不如。
自說金鎞元不用，誰云價重百車渠。
送雲居佛印禪師詩五首并偈·其五
作者：彭汝礪
朝代：宋

百花衆寶細莊嚴，不是青州舊布衫。
滿載天香浮遠水，遙分春色下層岩。
送雲居佛印禪師詩五首并偈·其六
作者：彭汝礪
朝代：宋

佛印電目海潮音，貌古瘦瘁如孤松。
心已了達諸佛相，酬酢縱橫無滯礙。
以大慈悲爲演說，登闡沈幽度衆生。
至第一義而不傳，而無一義不傳者。
我今焚香讚歎禮，十方國土即聞知。
願師與我及衆生，一切長在真實地。
送雲居佛印禪師詩五首并偈·其四
作者：彭汝礪
朝代：宋

細磨密衲作袈裟，曲水遙岑宛轉花。
海外梯航輸佛土，日邊緘鐍賜禪家。
途中
作者：彭汝礪
朝代：宋

一日復一日，悠悠竟何之。
萬物但此理，百年能幾時。
墨翟悲已誤，賈生哭奚爲。
可憐日月輪，日夜爭東西。
途中
作者：彭汝礪
朝代：宋

小人故懷土，游子更思鄉。
里堠經雙隻，郵亭宿短長。
暮棲烏反哺，春去雁隨陽。
亦有一廛宅，能無十畝桑。
途中久雨
作者：彭汝礪
朝代：宋

我征徂西今復東，分明身世如飄蓬。
歲華便是百年半，日氣恰當三伏中。
山谷無情頻送雨，園林何事急招風。
浮生所遇皆知分，未用紛紛論色空。
途中作
作者：彭汝礪
朝代：宋

清晨四句偈，午夜一爐香。
有見即心境，無時非道場。
華夷初一致，彼是兩兼忘。
途中作
作者：彭汝礪
朝代：宋

窮冬尚羈旅，行色太凄凉。
白雪園林好，紅塵道路長。
暮雲寒不散，斜日淡無光。
夜宿溪山靜，清風滿肺腸。
途中和君時·其一
作者：彭汝礪
朝代：宋

相望不相見，一步一回頭。
况汝將有適，前路正悠悠。
土壤去宛葉，星躔近斗牛。
不知明之日，何以解吾憂。
途中和君時·其二
作者：彭汝礪
朝代：宋

聞君欲脂車，輾轉睡不安。
憂心頑如石，百計不可寬。
鳲鳩祇在桑，歸雁乃雲端。
一瞻百歎息，强飲終無歡。
途中奉寄
作者：彭汝礪
朝代：宋

水涉山行歧路長，思親一夜鬢毛霜。
紛紛枝上慈烏宿，肅肅雲中鴻雁行。
活計一行隨夢幻，生涯好去老耕桑。
知君合續南陔賦，萬里因風數寄將。
途中寄君時弟·其一
作者：彭汝礪
朝代：宋

郵亭車馬日紛紛，可遂塵埃老此身。
燕子恰如曾宿客，雁奴猶是未歸人。
晚雲明滅初收雨，朝日陰晴擬放春。
花木一時渾自好，寄聲華髮莫爭新。
途中寄君時弟·其二
作者：彭汝礪
朝代：宋

天晴日馭去遲遲，恰是春風中半時。
柳色笑花須似錦，雨聲欺雪故如絲。
遷喬他日吾求友，發藥明朝汝得師。
樂事信知人不及，異鄉同有拜親期。
途中早起寄兄弟
作者：彭汝礪
朝代：宋

爲惜庭闈別，方驚道路難。
醉憐山月古，病怯野風寒。
駐馬詢農耜，臨溪問釣竿。
新詩如有得，寫染寄歸翰。
途中有感
作者：彭汝礪
朝代：宋

維檝闐江海，輪蹄溢道途。
微晴困炎暑，一雨厭泥途。
天意自虛淡，物情空嘆吁。
是非今可卜，吾意獨何虞。
途中見接伴曰三得家書因作是詩寄候
作者：彭汝礪
朝代：宋

誰似老胡喜，一朝三得書。
去家長念汝，觸事獨愁予。
水凍魚全少，天寒雁更疏。
三冬多壅熱，安否比何如。
途中食菜戲成呈諸僚友兄
作者：彭汝礪
朝代：宋

草草盤蔬村野中，粗疏祇似舊家風。
貓兒雖有湖南筍，勺子即無江外菘。
逢姜二兄
作者：彭汝礪
朝代：宋

闃寂桐江地，羈栖遠客魂。
別家驚節換，此意與誰言。
忽爾聲容際，悠然信義存。
此時皆逆旅，何日共歸軒。
遊西山
作者：彭汝礪
朝代：宋

我少及長從公游，我今老矣公白頭。
淵明彭澤不歸去，太史周南方滯留。
愛山興與精神聚，形骸自笑縻珪組。
欲騎馬去陟彼砠，空羨鴻飛在于渚。
西山第一列洞天，別有日月無歲年。
洪崖已成丹竈藥，瑶池每賦白雲篇。
嘒嘒蟬噪竹枝露，斑斑豹宿顛崖霧。
伯兮伯兮歸勿遽，人間旱歲須霖雨。
秋雨辛勤開菊花，春風取次生蘭芽。
我雖調公不敢易，龍駒會去超胡沙。
運使仲謀去年冬入鍾陵後八日予有鄱陽之行至仲春壬子歸後七日仲謀有廬陵之行至孟夏戊申歸前端午一日予有丹陽之行書呈運使仲謀丈
作者：彭汝礪
朝代：宋

游從每笑未經旬，祇有爲僚分已親。
自古論交何待久，白頭往往却如新。
過右北平
作者：彭汝礪
朝代：宋

太平天子不言兵，擁節來經右北平。
論將無人思李廣，笑談樽俎倚儒生。
過墨斗嶺聞鳥聲似子規而其形非是
作者：彭汝礪
朝代：宋

有鳥羽毛非子規，向人如道不如歸。
使軺不用君多勸，未到歸心已似飛。
過嶺上
作者：彭汝礪
朝代：宋

山幽漸失塵埃路，勢險方知造物功。
岩溜飛光動天上，樵斤遺響落雲中。
烟迷曲島千峰細，日轉寰區萬里空。
安得謫仙來並此，醉浮風馭過蟾宮。
過揚瀾
作者：彭汝礪
朝代：宋

路入揚瀾險，心魂獨惘然。
秋風浪飛屋，春雨水彌天。
一葉漁翁艇，千鈞客子船。
相爭蝸角利，平地看深淵。
過石頭鎮寄文淵·其一
作者：彭汝礪
朝代：宋

夕陽却度石頭溪，萬事傷懷欲淚垂。
謝氏游山行着屐，嚴公送酒立還詩。
過石頭鎮寄文淵·其二
作者：彭汝礪
朝代：宋

容顔不少如前日，景物猶多似舊時。
匹馬瞻相無盡意，雙泉想像不勝悲。
過紫金山
作者：彭汝礪
朝代：宋

薄晚遲留問舊山，塵埃敢意紫金丹。
雲生石眼千年潤，風出雲稍五月寒。
下蔡塗泥沾馬足，長淮風浪觸漁竿。
八公更有威靈在，簿領應須笑賤官。
過虎北口始聞雞
作者：彭汝礪
朝代：宋

雪餘天色更清明，野店忽聞鷄一聲。
地里山川從禹畫，人情風俗近燕京。
漁陽父老尚垂涕，燕頷將軍誰請纓。
容覆不分南與北，方知聖德與天平。
過陶太尉廟
作者：彭汝礪
朝代：宋

劉石紛紜正憂戈，盡心收得晉山河。
巍巍功業能如此，藉藉浮言意若何。
風雨舊祠藏石壁，丹青遺像落江波。
黄昏欲作溪頭釣，願丐當時壁上梭。
道中
作者：彭汝礪
朝代：宋

湖天冬不雪，山地晚多風。
岸草猶全綠，村花或自紅。
差池歲聿暮，寂寞雨其濛。
南北隨蓬轉，浮生旅寓中。
道中時有山水之遇因用林字韵
作者：彭汝礪
朝代：宋

我今倦塵土，邂逅得幽林。
雲外千山色，溪邊萬竹陰。
還憎俗吏態，稍快野夫心。
世事非樽酒，天寒不自禁。
道中每至山寺輒遲留久之
作者：彭汝礪
朝代：宋

杖屨徜徉信所之，偶逢佳致即忘歸。
舟帷不繫東西去，雲似無心在處飛。
歲月漫能催我老，江山可復與人違。
一廛未足南陔志，靜笑浮生事事非。
道傍松竹
作者：彭汝礪
朝代：宋

細細松千葉，紛紛竹萬枝。
寒聲落幽徑，碎影出疏籬。
冷逼風霜勁，清舍雨露滋。
不須稂莠念，自有歲寒姿。
道遇施戶曹口占寄君時
作者：彭汝礪
朝代：宋

陰陰作雨祇漫漫，今日雖霜未苦寒。
歸去襄陽見吾弟，爲言道路且平安。
適婺
作者：彭汝礪
朝代：宋

浮俗區區走利名，吾儒何事亦勞生。
昔騎馬作衢江計，今買舟爲婺女行。
南北東西無定日，艱難險阻亦常情。
日多好景誰同詠，樽有清醪且自傾。
選仙圖
作者：彭汝礪
朝代：宋

自昔黄老言無爲，謬說汗漫爲神仙。
古人力探源未塞，今世復用根尤堅。
仙經自是物外來，畫圖誰向人間傳。
碧油堂印始等差，洞天福地分後先。
勢窮或滯酆都幽，採勝即上崑崙巔。
得失無端見掌握，勝負有勢生迴旋。
終朝相視何爲哉，萬事不齊俱偶然。
物雖無庸意甚遠，爲子探取題詩篇。
都官以詩求菊栽次韵謝之
作者：彭汝礪
朝代：宋

新詩來乞菊花秧，種植還須近宋牆。
待得來年花爛爛，約君顛倒醉秋香。
鄰雞
作者：彭汝礪
朝代：宋

鄰雞號清晨，客子起長道。
二儀久風雨，百里生泥潦。
高山險難登，鈍馬行欲倒。
僕勞請休息，西北日尚杲。
酬熊君惠詩
作者：彭汝礪
朝代：宋

扁舟去江海，邂逅得相親。
趨向亦非俗，塵埃知有人。
我心雙古劍，今日獨飄萍。
空愧詩中意，相期重濟民。
醉極有感
作者：彭汝礪
朝代：宋

飲極人之樂，余心反自傷。
氣因人憤激，情與酒飛颺。
淚落侵雙鬢，愁多鬰寸腸。
空贏山簡醉，不似樂天狂。
醼亭一首
作者：彭汝礪
朝代：宋

未得從君醉醼亭，坐無酒意正醒醒。
雲飛野壁春心遠，蝶悞花枝晝夢驚。
草履踏泥尋曲徑，紗衣冒雨上重城。
金絲不厭幽閨地，時向高風葉一聲。
重至
作者：彭汝礪
朝代：宋

亭臺池沼皆依舊，惟愛清風日日新。
念遠恨無雙羽翼，臨流安得一絲綸。
好花有意重留客，幽鳥無情亂惹人。
滿眼澄光清可賦，與君無厭往還頻。
金星硯行
作者：彭汝礪
朝代：宋

星出雲之端，石在溪之潯。
天上地下相絕幾百千萬里，硯中安得有星點點明如金。
既非瑕掩瑜，又似徽在琴。
我疑星之飛流運動或不居，精采誤落黟流深。
不然神靈憫惻學士久濡滯，故借光景資清吟。
或有感此理，杳默難推尋。
君不見虢山之石團團有桂在中象圓月，又不見廬江之石扶疏有木相樛爲寒林。
無重言，但置寒窗筆札往古研于今。
大剛無睢睢，至明無陰陰。
君也能如此，是真金星硯之知音。
長垣路中
作者：彭汝礪
朝代：宋

鳳鳥不鳴今幾時，太平今日合來儀。
湖塘羽族多如雪，恐是當年養鶴池。
長垣路中·其一
作者：彭汝礪
朝代：宋

欲作圖南翼，却乘之北轅。
百年隨所值，萬事擬無言。
短髮霜如白，孤心葉似丹。
夜深何許夢，雙闕九重閽。
長垣路中·其二
作者：彭汝礪
朝代：宋

身似水中木，險夷惟所遭。
不堪誇拙速，可復嘆賢勞。
雨脚三冬少，塵頭一丈高。
故鄉何處是，南望首重搔。
長垣路中寄同官
作者：彭汝礪
朝代：宋

七千餘里未百里，一百二程今兩程。
更遠此身須會到，長垣明日是危城。
長嶺值風
作者：彭汝礪
朝代：宋

江上避風苦流滯，林邊步竹强遲留。
山迎草色渾青黛，浪逐鷗羣盡白頭。
垂柳絲絲縈渚岸，落花片片入溪流。
興來却喜閭閻少，雙眼無塵事事幽。
長沙道中寄君時
作者：彭汝礪
朝代：宋

少時惜別惟男女，老大相思味尤苦。
時節愁深聚作雲，道途淚落紛如雨。
夢魂章水去無時，書信蒲山來有數。
幾時與汝歸去來，綵服相看老農圃。
長蘆阻風
作者：彭汝礪
朝代：宋

縱目江南路，繫船淮上村。
長蘆雲作陣，高柳石爲根。
浪逐江風急，潮連海水渾。
雪霜千騎散，鉦鼓萬兵屯。
蒲藻魚游處，泥沙鳥篆痕。
參差鄰畫舫，咫尺想空門。
貝葉有秘語，韋編無近言。
漫瞻雙去翼，空飾兩朱轓。
好在彌天釋，何如炙輠髠。
濁清羅酒斝，南北看風幡。
敬信無非事，精微詎可論。
孤忠天未棄，尚合辱垂恩。
阻風飲酒
作者：彭汝礪
朝代：宋

繫舟不能前，酌酒聊自慰。
異鄉少親友，市遠無兼味。
惟茲佳山水，渾渾含正氣。
旁皇無賓主，恣取不爲費。
王事不爲緩，簡書實吾畏。
夜晴如何其，呼吏看星緯。
陟山登澗
作者：彭汝礪
朝代：宋

此身何時休，終日鎮衮衮。
纔登澗之濱，又陟山之阪。
僕駑怯負重，馬困憂途遠。
道路亦常態，勉旃强餐飯。
陳師道教授示黄梅詩次韵呈正夫學士四首·其一
作者：彭汝礪
朝代：宋

美色絕殊衆，暗香時著人。
齊州終自別，不比嶺頭春。
陳師道教授示黄梅詩次韵呈正夫學士四首·其三
作者：彭汝礪
朝代：宋

舊作酴醾白，新翻蛺蝶黄。
不須多變態，固自有真香。
陳師道教授示黄梅詩次韵呈正夫學士四首·其二
作者：彭汝礪
朝代：宋

可但深宜晚，須知巧耐寒。
北人渾未識，祇作棣棠看。
陳師道教授示黄梅詩次韵呈正夫學士四首·其四
作者：彭汝礪
朝代：宋

不獨看花懶，吟詩味亦忘。
此花誰可賦，顧曲有周郎。
陳秀才擴因旬休不至以詩呼之
作者：彭汝礪
朝代：宋

寂寂碧窗下，業同詩酒歡。
暌違纔一日，恨悵已千端。
無忽離羣異，須矜會友難。
相望正展轉，行矣莫盤桓。
雁池
作者：彭汝礪
朝代：宋

池水人言是雁池，池邊兀坐久忘歸。
蓬瀛仙子紅蓮出，湖海幽人白鷺飛。
楊柳垂陰留客佩，滄浪潑翠點人衣。
故園一別頭今白，目斷江邊舊釣磯。
雜詠一首
作者：彭汝礪
朝代：宋

小林幽徑自春華，不似城頭望處佳。
山色倚雲千萬里，蓬門穿水兩三家。
聲聞翠篠紛紛葉，香落寒梅細細花。
更上幽亭望南北，欲隨幽鳥到天涯。
雜詠詩·其一
作者：彭汝礪
朝代：宋

詩軸親題乞一寮，清心洗濯渴心焦。
雲移星月來幽隠，風引英莖下寂寥。
肝膽塵生知幾日，齒牙病起自今朝。
疏愚强笑爲生計，不識鼇宮路徑遙。
雜詠詩·其二
作者：彭汝礪
朝代：宋

朔風吹雪滿天涯，寂寂朝雲冷萬家。
試步城頭望坊巷，玉枝無處認梅花。
離家
作者：彭汝礪
朝代：宋

離家一千里，十日不得書。
不怨天上鴻，祇恨水中魚。
我行穀伯國，明日武侯廬。
慈親髮雪白，安否比何如。
離武陽寨
作者：彭汝礪
朝代：宋

山谷多時雨，乾坤昨夜晴。
經年淹壞舍，破曉出邊城。
青女吹風急，常娥伴月明。
人間春到久，寂寞壯心驚。
離贛上
作者：彭汝礪
朝代：宋

昨夜水生三尺來，匆匆相送若相催。
大聲振地潜魚躍，白浪粘天高岸摧。
宿雨未收雲靄靄，春鷗無數雪皚皚。
問奴新釀猶餘否，爲我臨溪開一盃。
雨中望皖公山不見因寄提舉馬大丞·其一
作者：彭汝礪
朝代：宋

泊舟欲近皖公山，山在青雲烟雨間。
蒼翠不容塵俗見，祇應留着待公還。
雨中望皖公山不見因寄提舉馬大丞·其二
作者：彭汝礪
朝代：宋

啼猿飛鶴近孱顔，想見仙翁步孱還。
賈誼行須對宣室，謝安未用憶東山。
雨寄君時弟·其一
作者：彭汝礪
朝代：宋

朝霧蒼茫暮雨低，恰如梅子欲黄時。
三分半是行人泪，莫怪行人鬢已絲。
雨寄君時弟·其二
作者：彭汝礪
朝代：宋

燈前微雨惜黄昏，想費慈闈夜倚門。
知汝悅親能有道，不應惟種北堂萱。
雨霽
作者：彭汝礪
朝代：宋

荷花十丈出塵埃，鷗鳥雙飛近酒盃。
雨霽黄雲收拾盡，青山還會逐人來。
雪夜飲分題得雪字
作者：彭汝礪
朝代：宋

顛風夜號花木折，平明階前三尺雪。
誰家羌笛落早梅，中夜南樓對明月。
苦寒侵人毛髮縮，厭厭夜飲腸內熱。
公才奔放欲萬里，應恨低徊受羈紲。
一巢安穩身自在，生涯却羨鳲鳩拙。
人生所值俱所樂，萬事悠悠無可說。
偶有名酒須盡醉，醉輒題詩如靖節。
君不見萬卒征南凱未旋，戎衣雖厚冷如鐵。
雪後會仙洞
作者：彭汝礪
朝代：宋

座見會仙石，逕觀羣玉峰。
寒聲無近水，幽徑旋移松。
晚日烟霞雜，歸雲粉黛重。
天寒宜飲酒，衰疾每相容。
雲居相送至下杉莊
作者：彭汝礪
朝代：宋

莫宿昏初黑，晨裝曉已分。
雞啼江上月，犬吠嶺邊雲。
好去龐居士，善來洪上人。
臨行須一勘，臘後幾時春。
雲蓋寺
作者：彭汝礪
朝代：宋

舊日蛇虺穴，今時薝蔔林。
寒泉三井舊，高閣五峰深。
翠竹娟娟老，長松漠漠陰。
鳳凰池好在，誰得老師心。
雲蓋寺談空亭
作者：彭汝礪
朝代：宋

天地空空無一塵，談空可惜枉勞神。
欲知空外談空者，恰似夢中占夢人。
雲蓋老僧八十二
作者：彭汝礪
朝代：宋

邂逅還相見，慇懃復自陳。
三千大千界，八十二年人。
衲衣雲水舊，頭鬢雪霜新。
手種庭前柏，如今大似身。
韓氏周宣王時爲侯嘗入覲而歸顯父餞之尹吉甫作誦今司空康國公既老元祐丁卯朝京師戊辰春還許天子賜燕某賦是詩
作者：彭汝礪
朝代：宋

在昔韓侯，受命有周。
紹嗣禹功，以續祖考。
韓侯入覲，玄衮介圭，有淑其旆。
韓侯歸止，顯父是餞。
籩豆有踐，奏鼓衎衎。
韓侯燕喜，既多受祉。
施于子孫，爲宋柄臣。
有子且賢，長則上公。
亦似前人，有赫厥庸。
公老許田，載見式時。
朝有大疑，公爲蓍龜。
公去不留，天子是思。
薄言維之，旟旐有輝。
都人咸喜，祝之千歲。
國有元老，邦家是頼。
康公之德，寅亮孔碩。
利澤在民，功在社稷。
孰能詩之，以繼韓奕。
誕發其聲，施于罔極。
題外舅評事秀實堂
作者：彭汝礪
朝代：宋

地勝風長暖，堂開美亦并。
溪聲留几席，山影上簷楹。
田野多真趣，詩書足義榮。
本根今日好，華實看俱成。
題揚州因大師小池
作者：彭汝礪
朝代：宋

闃寂黄金宇，清泠碧玉池。
軒楹收冷淡，松竹讓幽奇。
岸蹙源流淺，山陰月到遲。
未能活魚鱉，安可臥蛟螭。
題本覺庵
作者：彭汝礪
朝代：宋

本覺非今覺，今覺如本覺。
悟得本覺時，非覺非非覺。
題程則之瑞墨閣
作者：彭汝礪
朝代：宋

仁宗事業望唐虞，翰墨仍兼八體書。
長嘆仙游今寂寞，不知遺跡在樵漁。
凰鸞影落新安水，奎壁光臨處士廬。
北望昭陵雲杳靄，倚欄雙淚染衣裾。
題袁州紫翠軒
作者：彭汝礪
朝代：宋

黯淡襟橫野，迢遙面古城。
丹青難盡意，紫翠漫爲名。
山石開新雨，溪楓照晚晴。
杖藜饒縱目，談笑不無情。
題醒心亭
作者：彭汝礪
朝代：宋

紅塵萬里困征鞍，喜向幽亭一倚欄。
日夜水聲趨澗曲，西南山色上雲端。
窗橫古木秋陰老，檻逼蒼崖雨氣寒。
搜盡肺腸吟不竟，欲君親置畫圖看。
顔子·其一
作者：彭汝礪
朝代：宋

孔門弟子數三千，高弟惟稱七十賢。
用舍行藏誰與比，當時獨許一顔淵。
顔子·其二
作者：彭汝礪
朝代：宋

高才獨立聖人門，千載巍巍道愈尊。
試讀塵編問遺事，終身不及百餘言。
風便示君時叔宜二弟
作者：彭汝礪
朝代：宋

掛帆瞬息絕遠水，行李逡巡臨故鄉。
雨潤棣棠千葉葉，雲深鴻雁一行行。
清吟未愜溪山勝，熟睡不知岐路長。
邂逅此時同此樂，萱堂卮酒意難忘。
風雨
作者：彭汝礪
朝代：宋

風雨恣顛蹶，晚潮相繼來。
輕舟一葉轉，巨浪千山頹。
忠信吾知矣，風波孰病哉。
寒江幾百里，白雪正皚皚。
飲君宜弟所寄緇衣酒繼得書因成小詩奉寄
作者：彭汝礪
朝代：宋

少年離別似尋常，老大別離多感傷。
飲酒看雲心散漫，開書對雨淚淋浪。
棣棠密織花成錦，鴻雁斜書字作行。
未到與人貪富貴，會須同汝老耕桑。
馬上
作者：彭汝礪
朝代：宋

馬上值寒食，途中非故鄉。
山川勞跋涉，風雨助悲凉。
碧樹鳥相語，幽林花自芳。
不辭趨道路，多愧負春光。
馬上據鞍熟睡
作者：彭汝礪
朝代：宋

橫槊賦詩人健殺，據鞍著睡我閒生。
芭蕉居士身猶健，蝴蝶莊周夢不成。
馬上見蜀山
作者：彭汝礪
朝代：宋

明日催今日，長亭間短亭。
久流淮水遠，喜見蜀山青。
天地飛飛雁，江湖泛泛萍。
欲知後夜樂，罇酒上親庭。
馬上讀書寄君時·其一
作者：彭汝礪
朝代：宋

夜秣駸駸馬，晨脂繹繹車。
更行猶挾策，漸老欲捐書。
漫意窺原委，非工辨魯魚。
相知今亦少，舍汝更誰歟。
馬上讀書寄君時·其二
作者：彭汝礪
朝代：宋

獨自鞭駑馬，誰何惜後車。
浮雲看富貴，陳迹泥詩書。
畫虎豈類狗，忘筌在得魚。
田園須稍葺，吾與汝歸歟。
馬粹老謁黄龍祖心云得趣向處除煩惱矣因以偈謁之
作者：彭汝礪
朝代：宋

門門趙州門，路路曹溪路。
此間無向背，云何說向趣。
佛遊五濁世，不說無煩惱。
此心即是佛，云何說除埽。
駑馬
作者：彭汝礪
朝代：宋

我馬固非俗，不時今亦駑。
晨征盡迂逕，夜食一乾芻。
憔悴千金骨，遲迴萬里途。
無人拂衰朽，矯首獨嗟吁。
驛前人家小池
作者：彭汝礪
朝代：宋

黄茅前驛路，闇淡小池園。
春近花林好，日斜鳬鴨喧。
幕雲寒苒苒，眉月夜番番。
莫笑村居僻，誰如拙養尊。
驟雨
作者：彭汝礪
朝代：宋

乍喜物情爭發育，無端驟雨欲殘春。
閻閭已負游芳意，畎畝猶滋望歲人。
厚澤顒顒蘇品彙，微波泛泛漲江津。
城頭便好狂吟去，草木青紅襯錦茵。
高議
作者：彭汝礪
朝代：宋

高議軒昂破麗淫，清風遺散落塵襟。
倚山漸識浮雲意，臨水方思太古音。
無狀欲隨仁義老，未完猶怯是非侵。
西歸須念津塗惑，願丐中庸鏤腹心。
高陽池
作者：彭汝礪
朝代：宋

駕言之石城，爰至高陽池。
是時春始和，池水生渺瀰。
徒能躊躇顧，不及酩酊歸。
令人憶山翁，倒著白接䍦。
鬰孤臺
作者：彭汝礪
朝代：宋

江城塵土日喧喧，中有蒼然一點山。
日暖蜃樓浮海上，花深蓬島在人間。
晴雲鶴鶴千峰遠，碧瓦鱗鱗萬屋環。
却望鍾陵何處所，客心先與水東還。
鳴珮
作者：彭汝礪
朝代：宋

鳴珮即朝天北闕，杖藜且徧水雲山。
周爰所得知無限，更有新詩滿篋還。
黎陽大佛高七十尺和穎叔侍郎韵
作者：彭汝礪
朝代：宋

百千妙法寄微塵，更向人間見大身。
何怪黎陽七十尺，當時廣倍百由旬。
龍泉
作者：彭汝礪
朝代：宋

秋風入野凉，吹散菊花芳。
萬里無人處，千枝祇自香。
風流憶彭澤，時節念重陽。
物意雖寥寂，能忘酒一觴。
一片花飞减却春
作者：徐积
朝代：宋
体裁：七言绝句

一片花飞减却春，共君同作管花人。急将步障围载圃，莫使狂风近四邻。
一生多恨瘦纤纤
作者：徐积
朝代：宋

一生多恨瘦纤纤，染尽春华绿试圆。
十二楼台寒怕雨，九重宫殿暖愁烟。
城边放客寻花路，溪畔留人载酒船。
莫向坝陵桥上望，白云流水旧山川。
一生多恨瘦纤纤
作者：徐积
朝代：宋

一生多恨瘦纤纤，染尽春华绿试圆。十二楼台寒怕雨，九重宫殿煖愁烟。城边放客寻花路，溪畔留人载酒船。莫向坝陵桥上望，白云流水旧山川。
一般花下饮一盏
作者：徐积
朝代：宋

一般花下饮一盏，但是花开不须拣。乱红乱翠已迷人，犹望桃源回醉眼。
一般花下饮一盏
作者：徐积
朝代：宋

一般花下饮一盏，但是花开不须拣。
乱红乱翠已迷人，犹望桃源迴醉眼。
三月三日作
作者：徐积
朝代：宋

今朝乃是三月三，三分春色二分去。
一分春色能几多，吟翁老病无如何。
却思翁在秦中时，年少爱游山与溪。
其时人物如神仙，手携酒榼擎花枝。
人不惜钱似痴騃，乞者与之见者买。
人人俱着好衣裳，处处纷纷成五采。
山上山前闹如市，人半归时城欲闭。
西溪最是柏坡头，人家占却无閒地。
更有几处入城早，清明上巳踏芳草。
若无疾病与死亡，人家大抵无烦恼。
三月三日作
作者：徐积
朝代：宋

今朝乃是三月三，三分春色二分去。一分春色能几多，吟翁老病无如何。却思翁在秦中时，年少爱游山与溪。其时人物如神仙，手携酒榼擎花枝。人不惜钱似痴騃，乞者与之见者买。人人俱著好衣裳，处处纷纷成五采。山上山前闹如市，人半归时城欲闭。西溪最是柏坡头，人家占却无閒地。更有几处入城早，清明上巳踏芳草。若无疾病与死亡，人家大抵无烦恼。
上林殿院次公
作者：徐积
朝代：宋

身虽老矣心弥壮，义必为之世所谙。新著绣衣行殿内，又骑骢马使淮南。升堂避席非常礼，就室迂身共燕谈。更问熊熊与老老，应咍稚女拜而参。一从缙笏垂绅后，所至官曹不苟拘。皓首积成高世义，赤心倾在逆鳞书。温如冬日人之望，严载秋霜使者车。以爱以威无不济，恩从城市入田庐。衰翁大半白髭须，活到明年六十馀。未死须为治河说，此生难就赈饥书。西庵共坐诸僧榻，南郭亲逢大使车。记得偶同诗韵否，淮东使者亦嗟歔。老身如坐白云山，人日登高我自閒。莫道此心无乐事，未知何日有愁颜。月将寒影投书幌，菊遣秋香过竹关。悔不醉时篱下卧，和花和蕊一时攀。闭门老子卧游山，心去穿云身自閒。平地散仙曾有号，坐曹为吏亦何颜。吟诗著屐都无齿，探月开门更不关。酒后爱逢花后发，花枝好向醉中攀。老怀秋思各思山，绿发儿童事事閒。感物但搔头上雪，呼人莫笑镜中颜。篮舆自可来尝酒，芒屐犹能去渡关。玉井有花高百尺，秦王宫女许谁攀。三叹枉教陪一唱，诗仙争肯伴樵夫。金刀刮尽尘埃气，玉水洗成冰雪肤。涸胃已惭搜思竭，乾喉兼觉出群粗。馀篇只等功成后，留和棹歌寻五湖。两人外迹本相疏，何故孤孤为病夫。未报已惭公面目，有情顾入我肌肤。将身荷负嫌躯小，引臂镌镕要骨粗。尽力吟哦吟不尽，此时寒雨满淮湖。林氏家藏万帙书，五船便可当五车。别顾客舟施坐榻，更谋官舫作行厨。写时教子烘青竹，读处呼童捉蠹鱼。悔不早知都借取，终身挟策灌园蔬。
上林殿院次公·其一
作者：徐积
朝代：宋

身虽老矣心弥壮，义必为之世所谙。
新着绣衣行殿内，又骑骢马使淮南。
升堂避席非常礼，就室迂身共燕谈。
更问熊熊与老老，应咍稚女拜而参。
上林殿院次公·其一
作者：徐积
朝代：宋

身虽老矣心弥壮，义必为之世所谙。新著绣衣行殿内，又骑骢马使淮南。升堂避席非常礼，就室迂身共燕谈。更问熊熊与老老，应咍稚女拜而参。
上林殿院次公·其七
作者：徐积
朝代：宋

三叹枉教陪一唱，诗仙争肯伴樵夫。金刀刮尽尘埃气，玉水洗成冰雪肤。涸胃已惭搜思竭，乾喉兼觉出群粗。馀篇只等功成后，留和棹歌寻五湖。
上林殿院次公·其七
作者：徐积
朝代：宋

三叹枉教陪一唱，诗仙争肯伴樵夫。
金刀刮尽尘埃气，玉水洗成冰雪肤。
涸胃已惭搜思竭，干喉兼觉出羣麤。
余篇只等功成后，留和棹歌寻五湖。
上林殿院次公·其三
作者：徐积
朝代：宋

衰翁大半白髭须，活到明年六十馀。未死须为治河说，此生难就赈饥书。西庵共坐诸僧榻，南郭亲逢大使车。记得偶同诗韵否，淮东使者亦嗟歔。
上林殿院次公·其三
作者：徐积
朝代：宋

衰翁大半白髭鬚，活到明年六十余。
未死须为治河说，此生难就赈饥书。
西庵共坐诸僧榻，南郭亲逢大使车。
记得偶同诗韵否，淮东使者亦嗟歔。
上林殿院次公·其九
作者：徐积
朝代：宋
体裁：七言律诗

林氏家藏万帙书，五船便可当五车。别顾客舟施坐榻，更谋官舫作行厨。写时教子烘青竹，读处呼童捉蠹鱼。悔不早知都借取，终身挟策灌园蔬。
上林殿院次公·其二
作者：徐积
朝代：宋
体裁：七言律诗

一从缙笏垂绅后，所至官曹不苟拘。皓首积成高世义，赤心倾在逆鳞书。温如冬日人之望，严载秋霜使者车。以爱以威无不济，恩从城市入田庐。
上林殿院次公·其五
作者：徐积
朝代：宋

闭门老子卧游山，心去穿云身自閒。
平地散仙曾有号，坐曹为吏亦何颜。
吟诗着屐都无齿，探月开门更不关。
酒后爱逢花后发，花枝好向醉中攀。
上林殿院次公·其五
作者：徐积
朝代：宋

闭门老子卧游山，心去穿云身自閒。平地散仙曾有号，坐曹为吏亦何颜。吟诗著屐都无齿，探月开门更不关。酒后爱逢花后发，花枝好向醉中攀。
上林殿院次公·其八
作者：徐积
朝代：宋

两人外迹本相疏，何故孤孤为病夫。未报已惭公面目，有情顾入我肌肤。将身荷负嫌躯小，引臂镌镕要骨粗。尽力吟哦吟不尽，此时寒雨满淮湖。
上林殿院次公·其八
作者：徐积
朝代：宋

两人外迹本相疏，何故孤孤为病夫。
未报已惭公面目，有情顾入我肌肤。
将身荷负嫌躯小，引臂镌镕要骨麤。
尽力吟哦吟不尽，此时寒雨满淮湖。
上林殿院次公·其六
作者：徐积
朝代：宋

老怀秋思各思山，绿发儿童事事閒。感物但搔头上雪，呼人莫笑镜中颜。篮舆自可来尝酒，芒屐犹能去渡关。玉井有花高百尺，秦王宫女许谁攀。
上林殿院次公·其六
作者：徐积
朝代：宋

老怀秋思各思山，绿髪儿童事事閒。
感物但搔头上雪，呼人莫笑镜中颜。
篮舆自可来尝酒，芒屐犹能去渡关。
玉井有花高百尺，秦王宫女许谁攀。
上林殿院次公·其四
作者：徐积
朝代：宋

老身如坐白云山，人日登高我自閒。莫道此心无乐事，未知何日有愁颜。月将寒影投书幌，菊遣秋香过竹关。悔不醉时篱下卧，和花和蕊一时攀。
上林殿院次公·其四
作者：徐积
朝代：宋

老身如坐白云山，人日登高我自閒。
莫道此心无乐事，未知何日有愁颜。
月将寒影投书幌，菊遣秋香过竹关。
悔不醉时篱下卧，和花和蘂一时攀。
上胡先生
作者：徐积
朝代：宋
体裁：七言绝句

昨夜重思太古音，确然独抱一张琴。因何不听吾夫子，枉被雕虫累到今。
上蒋公
作者：徐积
朝代：宋
体裁：七言律诗

公如郑相怜穷士，我在所知韩孟閒。下客心形浑是木，高贤礼义欲齐山。十年用力人谁及，百计酬恩事总艰。投笔若从班定远，横戈先出玉门关。
上赵少师
作者：徐积
朝代：宋

义高德厚贤在躬，进荣退美光初终。越有神明相元功，疾忧之外康宁中。乃眷乃顾爰徂东，徒御虽寡人望雄。其高可仰厚可宗，兹行允美江淮风。父老相呼告儿童，三朝无事繄厥忠。公谋公惠世所蒙，肆安于贾田安农。温衣蔽体食饱胸，小攘大窃消奸凶。州牢县狱囚多空，欢心和气成年丰。汝曹虽騃念所从，汝心汝貌加爱恭。薪蒸勿采米勿舂，亟歌屡舞驰省公。有人昔与公车逢，汝阴颍尾洛与嵩。山有迹兮水有踪，水之鹤兮山之松。一朝赐号逍遥翁，马资仆费官与供。汝曹努力吾老癃，公若再来勤筑宫。
上赵少师
作者：徐积
朝代：宋

义高德厚贤在躬，进荣退美光初终。
越有神明相元功，疾忧之外康宁中。
乃眷乃顾爰徂东，徒御虽寡人望雄。
其高可仰厚可宗，兹行允美江淮风。
父老相呼告儿童，三朝无事繄厥忠。
公谋公惠世所蒙，肆安于贾田安农。
温衣蔽体食饱胸，小攘大窃消姦凶。
州牢县狱囚多空，欢心和气成年丰。
汝曹虽騃念所从，汝心汝貌加爱恭。
薪蒸勿采米勿舂，亟歌屡舞驰省公。
有人昔与公车逢，汝阴颍尾洛与嵩。
山有迹兮水有踪，水之鹤兮山之松。
一朝赐号逍遥翁，马资仆费官与供。
汝曹努力吾老癃，公若再来勤筑宫。
不可知
作者：徐积
朝代：宋

歌谣才作彩衣童，策杖俄为白发翁。走遍红尘人莫问，先生意在不言中。
不可知
作者：徐积
朝代：宋

歌谣纔作彩衣童，策杖俄为白髪翁。
走遍红尘人莫问，先生意在不言中。
与熊熊作策写诗
作者：徐积
朝代：宋
体裁：古风

此是熊熊策，先题吴季诗。季自题学书，如此怜吾儿。季有古人风，怜儿心可知。
中秋月
作者：徐积
朝代：宋

青女霜华夜不收，一天如扫月如流。素娥奔去已千古，狡兔隐来还几秋。冷逼蚊雷声陡息，光摧萤火色何幽。尘埃两眼洗不净，安得淩云万丈楼。珠箔珊珊挂玉钩，金梯轧轧倚红楼。桂摇团影上层汉，桐坠疏阴才半秋。万顷玉田和露白，一环瑶水带霜流。何人独向绣帏泣，烛泪淋漓香篆幽。
中秋月·其一
作者：徐积
朝代：宋

青女霜华夜不收，一天如扫月如流。素娥奔去已千古，狡兔隐来还几秋。冷逼蚊雷声陡息，光摧萤火色何幽。尘埃两眼洗不净，安得淩云万丈楼。
中秋月·其一
作者：徐积
朝代：宋

青女霜华夜不收，一天如扫月如流。
素娥奔去已千古，狡兔隠来还几秋。
冷逼蚊雷声陡息，光摧萤火色何幽。
尘埃两眼洗不浄，安得凌云万丈楼。
中秋月·其二
作者：徐积
朝代：宋

珠箔珊珊挂玉钩，金梯轧轧倚红楼。桂摇团影上层汉，桐坠疏阴才半秋。万顷玉田和露白，一环瑶水带霜流。何人独向绣帏泣，烛泪淋漓香篆幽。
中秋月·其二
作者：徐积
朝代：宋

珠箔珊珊挂玉钩，金梯轧轧倚红楼。
桂摇团影上层汉，桐坠疏阴纔半秋。
万顷玉田和露白，一环瑶水带霜流。
何人独向绣帏泣，烛泪淋漓香篆幽。
中秋月下作赠吕秘校
作者：徐积
朝代：宋
体裁：古风

去年中秋月，与子共吟诗。今年中秋月，与子嗟别离。前书约相见，颇说中秋期。夜久风霜寒，对月空相思。
临卧
作者：徐积
朝代：宋
体裁：七言绝句

临卧更饮一杯酒，自唱仙谣拍双手。春风欺醉入怀来，留下乱花香一斗。
九月九
作者：徐积
朝代：宋

九日诸公欲上山，淮东病叟正閒閒。如从酒伴无惭色，傥论贤才即汗颜。适载巨疱寻陋巷，仍封大轴委樵关。不知我是扶犁手，玉树成林尽许攀。何必南山与北山，此心非独此时閒。手持白酒为常事，头带黄华是强颜。醉后浩歌来就榻，醒时清啸起抽关。谁人遗我明霞曲，声在赤霄无处攀。有人才思耸如山，已燕淮亭未肯閒。亲载绿醽温病骨，更歌白雪慰苍颜。老凭书几犹操笔，暮等吟筒正启关。两手尘泥俱涤尽，金茎玉露我须攀。桓家宾客正寻山，刘子藏身尽日閒。忽为著书惊晚节，更因把菊觉衰颜。白衣来缓思沽酒，绣岭登高梦入关。最好莲华峰上路，藤条葛蔓手齐攀。堂堂兵阵列如山，羽檄交飞势未閒。敌国正强无备处，我师潜遁若为颜。已张火炬严刁斗，更使辕门置铁关。欲就将军送降款，金城万雉莫能攀。不是妻孥须入山，著书未得片时閒。琴逢嵇叔难施手，啸比孙登合腼颜。几日偃旗兼卧鼓，今朝延敌又开关。我师欲遁无归路，严垒如云试一攀。
九月九·其一
作者：徐积
朝代：宋
体裁：七言律诗

九日诸公欲上山，淮东病叟正閒閒。如从酒伴无惭色，傥论贤才即汗颜。适载巨疱寻陋巷，仍封大轴委樵关。不知我是扶犁手，玉树成林尽许攀。
九月九·其三
作者：徐积
朝代：宋
体裁：七言律诗

有人才思耸如山，已燕淮亭未肯閒。亲载绿醽温病骨，更歌白雪慰苍颜。老凭书几犹操笔，暮等吟筒正启关。两手尘泥俱涤尽，金茎玉露我须攀。
九月九·其二
作者：徐积
朝代：宋
体裁：七言律诗

何必南山与北山，此心非独此时閒。手持白酒为常事，头带黄华是强颜。醉后浩歌来就榻，醒时清啸起抽关。谁人遗我明霞曲，声在赤霄无处攀。
九月九·其五
作者：徐积
朝代：宋
体裁：七言律诗

堂堂兵阵列如山，羽檄交飞势未閒。敌国正强无备处，我师潜遁若为颜。已张火炬严刁斗，更使辕门置铁关。欲就将军送降款，金城万雉莫能攀。
九月九·其六
作者：徐积
朝代：宋

不是妻孥须入山，着书未得片时閒。
琴逢嵇叔难施手，啸比孙登合腼颜。
几日偃旗兼卧鼓，今朝延敌又开关。
我师欲遁无归路，严垒如云试一攀。
九月九·其六
作者：徐积
朝代：宋

不是妻孥须入山，著书未得片时閒。琴逢嵇叔难施手，啸比孙登合腼颜。几日偃旗兼卧鼓，今朝延敌又开关。我师欲遁无归路，严垒如云试一攀。
九月九·其四
作者：徐积
朝代：宋

桓家宾客正寻山，刘子藏身尽日閒。
忽为着书惊晚节，更因把菊觉衰颜。
白衣来缓思沽酒，绣岭登高梦入关。
最好莲华峰上路，藤条葛蔓手齐攀。
九月九·其四
作者：徐积
朝代：宋

桓家宾客正寻山，刘子藏身尽日閒。忽为著书惊晚节，更因把菊觉衰颜。白衣来缓思沽酒，绣岭登高梦入关。最好莲华峰上路，藤条葛蔓手齐攀。
乞留草赠路倅
作者：徐积
朝代：宋

膝上已无三尺桐，门前更少两株柳。唯有庭芜似野风，告留且伴东皋叟。君看我家门外草，欲把烟姿慰吟老。谁知人静雨馀时，还似村深日斜好。
乞留草赠路倅·其一
作者：徐积
朝代：宋
体裁：七言绝句

膝上已无三尺桐，门前更少两株柳。唯有庭芜似野风，告留且伴东皋叟。
乞留草赠路倅·其二
作者：徐积
朝代：宋

君看我家门外草，欲把烟姿慰吟老。
谁知人静雨余时，还似村深日斜好。
乞留草赠路倅·其二
作者：徐积
朝代：宋

君看我家门外草，欲把烟姿慰吟老。谁知人静雨馀时，还似村深日斜好。
书乐陵王伯年太子传
作者：徐积
朝代：宋

酷哉武成，枉杀乐陵。一步一杖，绕堂土赪。投之池中，池水尽赤。其妃哀号，至死不食。其指其手，拳不可擘。九院之后，小尸犹在。骨碎肉烂，绯袍金带。一袍有靴，一髻有解。哀哉呜呼，此儿何罪。贼人之孤，负人之托。毒如豺狼，险如溪壑。身自为孽，其子受之。扼咽蒙头，连颈横尸。报应如此，其来勿问。与其自杀，不容尺寸。我哀其愚，作为此诗。永贻厥鉴，勿为险欺。
书乐陵王伯年太子传
作者：徐积
朝代：宋

酷哉武成，枉杀乐陵。
一步一杖，遶堂土頳。
投之池中，池水尽赤。
其妃哀号，至死不食。
其指其手，拳不可擘。
九院之后，小尸犹在。
骨碎肉烂，绯袍金带。
一袍有靴，一髻有解。
哀哉呜呼，此儿何罪。
贼人之孤，负人之託。
毒如豺狼，险如溪壑。
身自为孽，其子受之。
扼咽蒙头，连颈横尸。
报应如此，其来勿问。
与其自杀，不容尺寸。
我哀其愚，作为此诗。
永贻厥鉴，勿为险欺。
书江氏芝草记后
作者：徐积
朝代：宋
体裁：四言诗

天门嶪嶪，洞达通彻。地虽幽阴，明白昭晰。有来即应，无往弗答。或旋其日，或逾厥月。或降吉祥，或出妖孽。或生美好，或产丑缺。或使合并，或令分裂。凡皆若此，其故可说。人之所喜，神则欢悦。和气流畅，精粹凝结。草木受之，形类孤绝。其无所苟，而不徒设。爰有江氏，世载其德。子子孙孙，能敬勿失。其叔有令，如出诸意。戮力同心，道路相继。二十六丧，收敛聚会。在圉之北，同日俱痤。乃有二物，以彰厥美。其一维何，是曰灵芝。如盖上设，如杠下持。其色黄紫，其光陆离。其肉坚厚，弗柯弗衰。其二维何，是曰连理。巨干修枝，贯通骨髓。物不可间，人不得披。以类考之，不必异本。其奇若此，其吉勿问。其恍其惚，其惚其恍。必寓诸物，以来神贶。维神之贶，如冈如陵。有德者胜，德虽可胜。其心兢兢，则亦可承。维神之贶，必以其类。或大其家，或大其世。敬之戒之，永终厥义。
书狄梁公传
作者：徐积
朝代：宋
体裁：七言律诗

李氏山河势若蓬，手提长剑截长虹。请将唐室中兴事，可比汾阳再造功。直道不为邪党败，逆鳞深得诤臣风。儒生若有逢时幸，未必勋劳尽在公。
二老寄朱广微
作者：徐积
朝代：宋

二老相思又隔年，僧窗閒坐复何缘。吟翁最好盐城住，时把歌诗付酒船。寄声切问朱监利，对面勤询刘贵池。或见广东程使者，为言收得寄来诗。
二老寄朱广微·其一
作者：徐积
朝代：宋

二老相思又隔年，僧窗閒坐复何缘。吟翁最好盐城住，时把歌诗付酒船。
二老寄朱广微·其一
作者：徐积
朝代：宋

二老相思又隔年，僧窗閒坐復何缘。
吟翁最好盐城住，时把歌诗付酒船。
二老寄朱广微·其二
作者：徐积
朝代：宋
体裁：七言绝句

寄声切问朱监利，对面勤询刘贵池。或见广东程使者，为言收得寄来诗。
代书寄次翁
作者：徐积
朝代：宋

病叟虽迂阔，交情自不疏。
喜逢归去客，为谢寄来书。
入幕评文后，临川视事余。
携壶吟两柳，还梦野人居。
代书寄次翁
作者：徐积
朝代：宋

病叟虽迂阔，交情自不疏。喜逢归去客，为谢寄来书。入幕评文后，临川视事馀。携壶吟两柳，还梦野人居。
代人上陕西漕生辰
作者：徐积
朝代：宋

尝闻五百岁，一有贤人生。议者实在公，仍与圣运并。全资五岳粹，高挹太元清。与帝为元老，与国为名卿。中外试已烦，玉振而金声。漕柄虽云剧，其道安足行。宜哉廊庙器，蹇蹇王之庭。春色满长安，春山围长坰。春芳森绮绣，春风锵瑶琼。秦封几千里，富庶而安荣。人与春意和，净竦长安城。何以献公寿，庄氏之椿龄。何以献公福，洪范之康宁。黄河为富贵，太华为功名。此诗何为者，聊用歌群情。
代人上陕西漕生辰
作者：徐积
朝代：宋

尝闻五百岁，一有贤人生。
议者实在公，仍与圣运并。
全资五岳粹，高挹太元清。
与帝为元老，与国为名卿。
中外试已烦，玉振而金声。
漕柄虽云剧，其道安足行。
宜哉廊庙器，蹇蹇王之庭。
春色满长安，春山围长垧。
春芳森绮绣，春风锵瑶琼。
秦封几千里，富庶而安荣。
人与春意和，净竦长安城。
何以献公寿，庄氏之椿龄。
何以献公福，洪范之康宁。
黄河为富贵，太华为功名。
此诗何为者，聊用歌羣情。
代人进太皇挽词
作者：徐积
朝代：宋

九载忧勤事，倾心为继明。手扶天柱起，身御日车行。大业真无负，全功定有成。生民正歌舞，万丈玉山倾。绛节排山仗，珠襦换玉衣。不乘黄鹄去，即御赤鸾飞。受谥心无愧，朝真德有辉。太元庭上客，闻义亦歔欷。一自姬周后，难乎有此才。明将照幽隐，泽欲被蒿莱。外属私恩绝，本朝公道开。勒铭何处好，嵩岳郁崔嵬。玉殿菆宫启，龙輴叩陛初。严兵犹惊夜，列仗已当车。路指新陵阙，窗留旧简书。移班近东处，风月一帘虚。导骑鸣鞭去，魂车恋阙迟。梓宫何处宿，幄殿夕阳时。天上有名姓，人閒无路歧。三泉深百尺，神御复何之。
代人进太皇挽词·其三
作者：徐积
朝代：宋

一自姬周后，难乎有此才。明将照幽隐，泽欲被蒿莱。外属私恩绝，本朝公道开。勒铭何处好，嵩岳郁崔嵬。
代人进太皇挽词·其二
作者：徐积
朝代：宋

绛节排山仗，珠襦换玉衣。不乘黄鹄去，即御赤鸾飞。受谥心无愧，朝真德有辉。太元庭上客，闻义亦歔欷。
代人进太皇挽词·其五
作者：徐积
朝代：宋

导骑鸣鞭去，魂车恋阙迟。梓宫何处宿，幄殿夕阳时。天上有名姓，人閒无路歧。三泉深百尺，神御复何之。
代人进太皇輓词·其一
作者：徐积
朝代：宋
体裁：五言律诗

九载忧勤事，倾心为继明。手扶天柱起，身御日车行。大业真无负，全功定有成。生民正歌舞，万丈玉山倾。
代人进太皇輓词·其三
作者：徐积
朝代：宋

一自姬周后，难乎有此才。
明将照幽隠，泽欲被蒿莱。
外属私恩绝，本朝公道开。
勒铭何处好，嵩岳鬰崔嵬。
代人进太皇輓词·其二
作者：徐积
朝代：宋

绛节排山仗，珠襦换玉衣。
不乘黄鹄去，即御赤鸾飞。
受谥心无媿，朝真德有辉。
太元庭上客，闻义亦歔欷。
代人进太皇輓词·其五
作者：徐积
朝代：宋

导骑鸣鞭去，魂车恋阙迟。
梓宫何处宿，幄殿夕阳时。
天上有名姓，人閒无路歧。
三泉深百尺，神御復何之。
代人进太皇輓词·其四
作者：徐积
朝代：宋
体裁：五言律诗

玉殿菆宫启，龙輴叩陛初。严兵犹惊夜，列仗已当车。路指新陵阙，窗留旧简书。移班近东处，风月一帘虚。
代玉师谢苏子瞻
作者：徐积
朝代：宋

海上山翁归，童子言有客。身披一鹤氅，足曳双凫舄。控却大鹏头，踏著巨鳌脊。面带玉山气，手画龙泥壁。诸仙争进砚，一笑已投笔。其夕刮两眼，烧却犀一尺。
代玉师谢苏子瞻
作者：徐积
朝代：宋

海上山翁归，童子言有客。
身披一鹤氅，足曳双鳬舄。
控却大鹏头，踏着巨鰲脊。
面带玉山气，手画龙泥壁。
诸仙争进砚，一笑已投笔。
其夕刮两眼，烧却犀一尺。
代简呈通理察院
作者：徐积
朝代：宋
体裁：古风

去年过时花未红，今年过时春未融。春未融时得子来，吟翁面上生春风。吟翁近来成白颔，种种头毛无一半。唯有胸中气未衰，更得公来激吾懦。
代简招魏君
作者：徐积
朝代：宋
体裁：七言绝句

诗老今朝颇安否，且来同酌一杯酒。虽无鼓吹相欢娱，自可笑吟相拍手。
代诸生送蒋守
作者：徐积
朝代：宋

明明楚侯，为国之光。王明是选，王命是将。皇皇者华，六辔如濡。辔且如濡，其德可孚。其孚维何，洁不可污。皇皇者华，六辔沃若。辔且沃若，其德可度。其度维何，清不可浊。洁也不污，清也不浊。德则不渝，泽则不涸。民则宜之，民则乐之，神亦作之。长淮之南，楚为最剧。守者为谁，以才以德。守既视事，未逾厥月。吏则胥畏，民则胥悦。物来必应，事至立决。守之动静，皆有法度。不苟不简，不暴不怒。处烦以敏，辅严以恕。庭无滞讼，狱无冤囚。民无愁叹，俗有歌讴。古之三府，谣言奏事。今岂不然，兼采公议。付之使节，是以用之。付之远俗，是以重之。其俗既平，其刑既清。章德表功，来朝两宫。两宫圣明，柱上记名。
代诸生送蒋守·其一
作者：徐积
朝代：宋
体裁：四言诗

明明楚侯，为国之光。王明是选，王命是将。皇皇者华，六辔如濡。辔且如濡，其德可孚。其孚维何，洁不可污。皇皇者华，六辔沃若。辔且沃若，其德可度。其度维何，清不可浊。洁也不污，清也不浊。德则不渝，泽则不涸。民则宜之，民则乐之，神亦作之。
代诸生送蒋守·其二
作者：徐积
朝代：宋
体裁：四言诗

长淮之南，楚为最剧。守者为谁，以才以德。守既视事，未逾厥月。吏则胥畏，民则胥悦。物来必应，事至立决。守之动静，皆有法度。不苟不简，不暴不怒。处烦以敏，辅严以恕。庭无滞讼，狱无冤囚。民无愁叹，俗有歌讴。古之三府，谣言奏事。今岂不然，兼采公议。付之使节，是以用之。付之远俗，是以重之。其俗既平，其刑既清。章德表功，来朝两宫。两宫圣明，柱上记名。
俊老行送林次中赴都司
作者：徐积
朝代：宋

熙宁察院一开口，谁人胆落御史手。其时面坚黑髭须，力欲回天气冲斗。一从蹭蹬作外官，所居不苟心迹安。刚不可回坚不变，头如霜雪心如丹。所以论者悦而服，所养有义其质端。东西南北二十载，一朝有敕却召还。皂囊封上晓班肃，绣衣步入秋霜寒。义有所徇乞得身，白日降下天上人。黄金龙节青囊印，赤帷熊乘朱斑轮。以其馀才修职分，以其馀力娱精神。望淮楼上对秋色，玉女花前泣晚春。时时共帐过南郭，来就陶潜漉酒巾。与人论事不必合，直无所苟气色真。持此以往无不可，古人所以为正臣。淮南一路事如草，嘉苗恶莠俱分了。中心皎皎如斯乎，外计区区何足道。两宫日月方齐明，群公戮力营太平。公议急须招俊老，清风先已过南京。
俊老行送林次中赴都司
作者：徐积
朝代：宋

熙宁察院一开口，谁人胆落御史手。
其时面坚黑髭鬚，力欲回天气衝斗。
一从蹭蹬作外官，所居不苟心迹安。
刚不可回坚不变，头如霜雪心如丹。
所以论者悦而服，所养有义其质端。
东西南北二十载，一朝有敕却召还。
皂囊封上晓班肃，绣衣步入秋霜寒。
义有所徇乞得身，白日降下天上人。
黄金龙节青囊印，赤帷熊乘朱斑轮。
以其余才修职分，以其余力娱精神。
望淮楼上对秋色，玉女花前泣晚春。
时时共帐过南郭，来就陶潜漉酒巾。
与人论事不必合，直无所苟气色真。
持此以往无不可，古人所以为正臣。
淮南一路事如草，嘉苗恶莠俱分了。
中心皎皎如斯乎，外计区区何足道。
两宫日月方齐明，羣公戮力营太平。
公议急须招俊老，清风先已过南京。
偶述
作者：徐积
朝代：宋
体裁：七言排律

寂然閒地好弦歌，胸中森森万仞戈。自道壮图终有用，未知时事竟如何。千金似粪无心愿，一剑如霜为国磨。吟辄废眠诗骨瘦，酒能消思醉颜酡。起登夜阁乘明月，笑倚寒山望太阿。谁道吾儒无壮士，蔺生功烈胜廉颇。
偶述
作者：徐积
朝代：宋

樽中一勺水，其味诚淡薄。尽日设重席，无人与酬酢。东邻有旨酒，金壶而玉爵。门前罗轩车，陶陶一何乐。
偶述
作者：徐积
朝代：宋
体裁：七言绝句

淮阴寄食卒为将，南阳閒卧卒为相。孟轲之道其如何，枉尺如何直寻丈。
偶述
作者：徐积
朝代：宋

罇中一勺水，其味诚淡薄。
尽日设重席，无人与酬酢。
东邻有旨酒，金壶而玉爵。
门前罗轩车，陶陶一何乐。
偶题
作者：徐积
朝代：宋

轺车使者良苦辛，手持汉节入红尘。青嶂断时初见日，黄沙飞处不逢人。妾身安在何足恤，红帘翠幕遮罗裙。男儿大抵贵忠义，而况委质为人臣。不忧死节奉王事，但恐偷生为妾身。妾嫁郎时尚痴騃，可惜黄金如土卖。误将玉体与儇儿，身卧污泥佩兰茝。无礼无义将奈何，但抱罗衣千万带。欲令高节比梁鸿，说与墦閒仍不改。莫嗟远别离，离合良有时。所愿君自爱，养取胸中奇。莫恨别离久，愿君自持守。所守义或非，得之适为丑。君莫爱妾身，妾以死奉君。一片玉为面，百尺布裁裙。子亦当何如，为国爱其躯。一节死不变，如妾事吾夫。束带人待行，牵衣未能别。遗子酒一卮，听我歌三阕。其一献君寿，白发为君偶。其二祝康宁，玉体和而平。其三无累家，无令妾咨嗟。不患不富贵，所患入于邪。
偶题
作者：徐积
朝代：宋

轺车使者良苦辛，手持汉节入红尘。
青嶂断时初见日，黄沙飞处不逢人。
妾身安在何足恤，红帘翠幙遮罗裙。
男儿大抵贵忠义，而况委质为人臣。
不忧死节奉王事，但恐偷生为妾身。
妾嫁郎时尚痴騃，可惜黄金如土卖。
误将玉体与儇儿，身卧污泥佩兰茝。
无礼无义将奈何，但抱罗衣千万带。
欲令高节比梁鸿，说与墦閒仍不改。
莫嗟远别离，离合良有时。
所愿君自爱，养取胸中奇。
莫恨别离久，愿君自持守。
所守义或非，得之适为丑。
君莫爱妾身，妾以死奉君。
一片玉为面，百尺布裁裙。
子亦当何如，为国爱其躯。
一节死不变，如妾事吾夫。
束带人待行，牵衣未能别。
遗子酒一卮，听我歌三阕。
其一献君寿，白髪为君偶。
其二祝康宁，玉体和而平。
其三无累家，无令妾咨嗟。
不患不富贵，所患入于邪。
催妆·其一
作者：徐积
朝代：宋
体裁：五言排律

鲁巷予方乐，秦楼子幸俱。所期为列女，应不讪庸夫。野叟田无璧，仙娥佩有珠。鸾歌迎弄玉，麟脯宴麻姑。自是闺中秀，何烦脸上朱。君看阆风客，亲驾五云车。
催妆·其二
作者：徐积
朝代：宋
体裁：七言绝句

行事从来号阔迂，酒閒诗兴便豪觕。卢公误妾平生事，嫁得东皋卧草夫。
八月十四夜
作者：徐积
朝代：宋
体裁：古风

有人望月吟太虚，半夜秋风生碧芦。碧芦风起吹老桂，吟声入月惊蟾蜍。明夜中秋更好吟，兔肥蟾大桂成林。桂兔之外有何物，玉池水到中秋溢，秋风刮水如霜滴。
再送吕明府
作者：徐积
朝代：宋

昨泛江都船，曾作寒冷篇。
今浮清洛水，仍是清风裏。
野岸有幽花，孤村有酒家。
此酒与此花，尤宜日西斜。
大抵人生要自乐，保必持花与杯酌。
有无酒花俱笑吟，为我回头望南郭。
再送吕明府
作者：徐积
朝代：宋

昨泛江都船，曾作寒冷篇。今浮清洛水，仍是清风里。野岸有幽花，孤村有酒家。此酒与此花，尤宜日西斜。大抵人生要自乐，保必持花与杯酌。有无酒花俱笑吟，为我回头望南郭。
再送端叔
作者：徐积
朝代：宋

关中日落时，但见山相接。
塞上闭城时，但听吹芦叶。
延州平安火过早，月出山头照孤堡。
王家池上醉欲倒，铜钵声中诗已了。
落笔挥成露布草，主人更索平戎表。
文章意气入杳冥，金船插羽如飞鸟。
诸军鼓吹高牙晓，大纛门开扑余燎。
壮士犀衣剑气寒，客身依旧红霞绕。
陆生待寄梅花枝，庾郎莫爱芙蓉好。
再送端叔
作者：徐积
朝代：宋

关中日落时，但见山相接。塞上闭城时，但听吹芦叶。延州平安火过早，月出山头照孤堡。王家池上醉欲倒，铜钵声中诗已了。落笔挥成露布草，主人更索平戎表。文章意气入杳冥，金船插羽如飞鸟。诸军鼓吹高牙晓，大纛门开扑馀燎。壮士犀衣剑气寒，客身依旧红霞绕。陆生待寄梅花枝，庾郎莫爱芙蓉好。
凤
作者：徐积
朝代：宋

百尺楼头凤一羣，声如韶濩羽如云。
开口一鸣天路白，六龙驰上海之濆。
凤
作者：徐积
朝代：宋

百尺楼头凤一群，声如韶濩羽如云。开口一鸣天路白，六龙驰上海之濆。
别崔刑部
作者：徐积
朝代：宋
体裁：七言绝句

黄金何日上燕台，致主犹轻乐毅才。便是功名未如意，报恩宁肯惜重来。
别玉女花
作者：徐积
朝代：宋

辞他玉女难空手，酌尽银瓶醉未休。任是职严风望峻，也须一步一回头。
别玉女花
作者：徐积
朝代：宋

辞他玉女难空手，酌尽银缾醉未休。
任是职严风望峻，也须一步一回头。
剑仙
作者：徐积
朝代：宋
体裁：古风

此剑曾将赤霄倚，云雷欲战秋风起。携下赤霄磨玉山，玉山色变龙蛇寒。霜飞浪活河汉精，星辰日月分光明。天生神物不可犯，曾向人閒诛不平。玉龙不死常在腰，一抹血腥犹未消。莫教望见延平水，待与天地除凶妖。
力仙
作者：徐积
朝代：宋

崆峒道人良多识，易以真为难以力。岂无群圣可相师，亦有一篇言道德。挟虎搏蛟良有力，扼断鲸咽批豹额。虎豹虽狞却易防，蝼蚁口中藏剑戟。
力仙·其一
作者：徐积
朝代：宋

崆峒道人良多识，易以真为难以力。
岂无羣圣可相师，亦有一篇言道德。
力仙·其一
作者：徐积
朝代：宋

崆峒道人良多识，易以真为难以力。岂无群圣可相师，亦有一篇言道德。
力仙·其二
作者：徐积
朝代：宋
体裁：七言绝句

挟虎搏蛟良有力，扼断鲸咽批豹额。虎豹虽狞却易防，蝼蚁口中藏剑戟。
劝君
作者：徐积
朝代：宋

劝君莫折杨柳枝，枝无根本任风吹。劝君莫爱水中萍，萍随流水何时停。莫爱春风山上草，才到秋风便吹了。更有篱边红槿花，朝来锦绣暮泥洼。不似茅庵水上家，碧芦门径白汀沙。两眼仅分鸥与鸦，口无巧语心无邪。不但无邪兼寡欲，钓得一鱼心便足。渔衣便是岸头莎，钓竿自种篱边竹。
劝君
作者：徐积
朝代：宋

劝君莫折杨柳枝，枝无根本任风吹。
劝君莫爱水中萍，萍随流水何时停。
莫爱春风山上草，纔到秋风便吹了。
更有篱边红槿花，朝来锦绣暮泥漥。
不似茅庵水上家，碧芦门径白汀沙。
两眼仅分鸥与鸦，口无巧语心无邪。
不但无邪兼寡欲，钓得一鱼心便足。
渔衣便是岸头莎，钓竿自种篱边竹。
劳仙
作者：徐积
朝代：宋
体裁：古风

朝采药，暮采药，踏尽閒云一双脚。出一山，入一山，先生如此何时閒。有时两脚不出户，不炼黄金即炼丹。先生手足已劳苦，一心欲把河沙数。却笑閒仙无所为，閒仙端坐亦相嗤。大都世事亦如此，相笑相非无尽时。
北神烈妇
作者：徐积
朝代：宋
体裁：古风

海水犹可泛，君身不可犯。淮水犹可潴，君名不可污。鸾凤犹可驯，冰霜犹可亲。不是云閒月，即是月边云。
华山
作者：徐积
朝代：宋

数峰向背隔秦吴，看尽名山画不如。秋洒玉浆和沆瀣，夜张云窟隐蟾蜍。凤迷丹穴来还近，羽化红尘事总虚。何日共君同去看，也须閒步也骑驴。一条云路谁曾到，万丈仙梯也不如。好上青云骑鸑鷟，更探明月弄蟾蜍。风初定处云烟合，日未中时碧洞虚。山下不须骑骏马，为言行客且乘驴。华阳山仞五千馀，便是蓬莱亦未如。泉脉无声通渤澥，松梢有韵拂蟾蜍。朝逢逋客谈仙箓，夜听真人习步虚。见说猿猱猛似虎，莫教山下养黔驴。诸山伛偻复盘纡，唯有三峰势突如。酒母下来乘夭矫，药娥飞去化蟾蜍。可为世上殊方乐，便觉人閒万事虚。安得往来严下路，不持鞭策驾疲驴。
华山·其一
作者：徐积
朝代：宋

数峰向背隔秦吴，看尽名山画不如。秋洒玉浆和沆瀣，夜张云窟隐蟾蜍。凤迷丹穴来还近，羽化红尘事总虚。何日共君同去看，也须閒步也骑驴。
华山·其一
作者：徐积
朝代：宋

数峰向背隔秦吴，看尽名山画不如。
秋洒玉浆和沆瀣，夜张云窟隠蟾蜍。
凤迷丹穴来还近，羽化红尘事总虚。
何日共君同去看，也须閒步也骑馿。
华山·其三
作者：徐积
朝代：宋

华阳山仞五千余，便是蓬莱亦未如。
泉脉无声通渤澥，松梢有韵拂蟾蜍。
朝逢逋客谈仙箓，夜听真人习步虚。
见说猿猱猛似虎，莫教山下养黔馿。
华山·其三
作者：徐积
朝代：宋

华阳山仞五千馀，便是蓬莱亦未如。泉脉无声通渤澥，松梢有韵拂蟾蜍。朝逢逋客谈仙箓，夜听真人习步虚。见说猿猱猛似虎，莫教山下养黔驴。
华山·其二
作者：徐积
朝代：宋

一条云路谁曾到，万丈仙梯也不如。
好上青云骑鸑鷟，更探明月弄蟾蜍。
风初定处云烟合，日未中时碧洞虚。
山下不须骑骏马，为言行客且乘馿。
华山·其二
作者：徐积
朝代：宋

一条云路谁曾到，万丈仙梯也不如。好上青云骑鸑鷟，更探明月弄蟾蜍。风初定处云烟合，日未中时碧洞虚。山下不须骑骏马，为言行客且乘驴。
华山·其四
作者：徐积
朝代：宋

诸山伛偻复盘纡，唯有三峰势突如。酒母下来乘夭矫，药娥飞去化蟾蜍。可为世上殊方乐，便觉人閒万事虚。安得往来严下路，不持鞭策驾疲驴。
华山·其四
作者：徐积
朝代：宋

诸山伛偻復盘纡，唯有三峰势突如。
酒母下来乘夭矫，药娥飞去化蟾蜍。
可为世上殊方乐，便觉人閒万事虚。
安得往来严下路，不持鞭策驾疲馿。
华州太守花园
作者：徐积
朝代：宋
体裁：七言绝句

南园花谢北园开，红拂栏干翠拂苔。却是梧桐且栽取，丹山相次凤凰来。
华阳山和查教授
作者：徐积
朝代：宋

冲断浮云截断霞，满天矛戟竞槎牙。日来洞口回龙驭，月倚风前开桂花。暮雨势连巫峡远，春泉流过楚江赊。物灵地怪非凡境，凤子鸾雏各一家。玉井温温浸月华，幢幢松桧耸高牙。半峰已断人閒路，绝顶自开天上花。可恨白云吟处起，何堪行路望中赊。怪来得似希夷子，借问如今有几家。险物背阴弥炅矗，奇峰当午更呀牙。须知南地饶春色，安得北风吹雪花。紫府真人来最近，红尘俗客到弥赊。因何占得多阳地，莫是南方火帝家。芝似蒿莱玉似沙，更多麟趾与驺牙。云横秦塞妨归雁，风过荆州带落花。游似赤松人已绝，隐如玄豹事何赊。秦宫女子今何在，好问当时秦汉家。朝隐真风暮隐霞，鸾麟接步虎摩牙。岩藏午日冬无雪，池碍南箕荷有花。子欲高眠浮世外，我思长啸白云赊。撄宁未必非仙骨，况有峰头玉女家。
华阳山和查教授·其一
作者：徐积
朝代：宋

冲断浮云截断霞，满天矛戟竞槎牙。日来洞口回龙驭，月倚风前开桂花。暮雨势连巫峡远，春泉流过楚江赊。物灵地怪非凡境，凤子鸾雏各一家。
华阳山和查教授·其一
作者：徐积
朝代：宋

衝断浮云截断霞，满天矛戟竞槎牙。
日来洞口迴龙驭，月倚风前开桂花。
暮雨势连巫峡远，春泉流过楚江赊。
物灵地怪非凡境，凤子鸾雏各一家。
华阳山和查教授·其三
作者：徐积
朝代：宋
体裁：七言律诗

险物背阴弥炅矗，奇峰当午更呀牙。须知南地饶春色，安得北风吹雪花。紫府真人来最近，红尘俗客到弥赊。因何占得多阳地，莫是南方火帝家。
华阳山和查教授·其二
作者：徐积
朝代：宋
体裁：七言律诗

玉井温温浸月华，幢幢松桧耸高牙。半峰已断人閒路，绝顶自开天上花。可恨白云吟处起，何堪行路望中赊。怪来得似希夷子，借问如今有几家。
华阳山和查教授·其五
作者：徐积
朝代：宋

朝隐真风暮隐霞，鸾麟接步虎摩牙。岩藏午日冬无雪，池碍南箕荷有花。子欲高眠浮世外，我思长啸白云赊。撄宁未必非仙骨，况有峰头玉女家。
华阳山和查教授·其五
作者：徐积
朝代：宋

朝隠真风暮隠霞，鸾麟接步虎摩牙。
岩藏午日冬无雪，池碍南箕荷有花。
子欲高眠浮世外，我思长啸白云赊。
撄宁未必非仙骨，况有峰头玉女家。
华阳山和查教授·其四
作者：徐积
朝代：宋

芝似蒿莱玉似沙，更多麟趾与驺牙。云横秦塞妨归雁，风过荆州带落花。游似赤松人已绝，隐如玄豹事何赊。秦宫女子今何在，好问当时秦汉家。
华阳山和查教授·其四
作者：徐积
朝代：宋

芝似蒿莱玉似沙，更多麟趾与驺牙。
云横秦塞妨归雁，风过荆州带落花。
游似赤松人已绝，隠如玄豹事何赊。
秦宫女子今何在，好问当时秦汉家。
卖药仙
作者：徐积
朝代：宋
体裁：七言绝句

蹄涔蚁垤何须较，芳草浮云事可知。曾向人閒闲卖药，尘埃满眼看儿嬉。
南山有奇木赠慎彦邻
作者：徐积
朝代：宋
体裁：古风

人皆患穷饿，子独无寒饥。子乃何为者，汲汲售于是。汉之公孙弘，唐之张柬之。子岂不知此，与世相驱驰。南山有奇木，荦荦松桧姿。此木在深山，年代不可知。烟云终日荫，雨露早夜滋。一干可为栋，一枝可为榱。耽耽廊庙中，小大皆可施。子岂不知此，汲汲将何为。子其自努力，发愤而忘疲。孔孟非异域，行者皆可几。退之虽绝足，大步亦可追。嗟子之兄弟，与我如四支。余言子其听，无使我歔欷。
卜居一篇二章别望之
作者：徐积
朝代：宋

卜居何所尚，静轩栽此君。万事付流水，一心游白云。亦有灵寿杖，可登浮光山。圣朝须旧德，玉笋虚清班。
卜居一篇二章别望之·其一
作者：徐积
朝代：宋
体裁：五言绝句

卜居何所尚，静轩栽此君。万事付流水，一心游白云。
卜居一篇二章别望之·其二
作者：徐积
朝代：宋
体裁：五言绝句

亦有灵寿杖，可登浮光山。圣朝须旧德，玉笋虚清班。
又水仙
作者：徐积
朝代：宋

紫金沙路明珠阙，浴罢龙儿洗明月。待来人世等麻姑，只被尘埃污罗袜。为买蟠桃海上花，明珠满载玉龙车。蓬山诸子须相问，笑指烟波是我家。我是江湖都一掬，海水虽深不濡足。待教平地产明珠，但恐世人更多欲。伍子波涛空淼然，至今犹有不平言。屈原褊浅尤多忿，但恐有时来诉冤。
又水仙·其一
作者：徐积
朝代：宋
体裁：七言绝句

紫金沙路明珠阙，浴罢龙儿洗明月。待来人世等麻姑，只被尘埃污罗袜。
又水仙·其三
作者：徐积
朝代：宋
体裁：七言绝句

我是江湖都一掬，海水虽深不濡足。待教平地产明珠，但恐世人更多欲。
又水仙·其二
作者：徐积
朝代：宋
体裁：七言绝句

为买蟠桃海上花，明珠满载玉龙车。蓬山诸子须相问，笑指烟波是我家。
又水仙·其四
作者：徐积
朝代：宋
体裁：七言绝句

伍子波涛空淼然，至今犹有不平言。屈原褊浅尤多忿，但恐有时来诉冤。
又赠二子
作者：徐积
朝代：宋
体裁：古风

周氏二子千人英，余观其诗余辄惊。浑然骨格已老成，凛乎辞句冰霜清。不然何以知君名，余知必作诗之精。今观君诗眉且低，文章老大无人知。少年便莫相轻欺，丈夫壮气如虹蜺。古之庸者犹雄飞，青云自有相逢时。
又雪仙
作者：徐积
朝代：宋

华盖车前龙步滑，紫微垣上凤巢寒。一时扫下尘泥去，却入汉家盛露盘。人閒多是苦寒饥，短褐疏衾正弊时。欲把霞衣都覆盖，却辞玉女宴瑶池。
又雪仙·其一
作者：徐积
朝代：宋
体裁：七言绝句

华盖车前龙步滑，紫微垣上凤巢寒。一时扫下尘泥去，却入汉家盛露盘。
又雪仙·其二
作者：徐积
朝代：宋
体裁：七言绝句

人閒多是苦寒饥，短褐疏衾正弊时。欲把霞衣都覆盖，却辞玉女宴瑶池。
双头芍药·其一
作者：徐积
朝代：宋

金谷栽培异，春皇养育殊。一枝轻耸翠，双萼密承朱。根是鸳鸯化，生来姊妹俱。同行虽有伴，并寝总无夫。共鉴匀妆脸，偷霞点绛肤。东邻与西子，谢女共罗敷。解佩还曾否，为云总解无。情深难独步，力弱易相扶。卓氏弥伤寡，长门愈恨孤。斗誇红粉面，齐著绣罗襦。尽好藏金屋，谁堪作舞姝。郎须待刘阮，家想住秦吴。翠幕浑遮步，雕阑并向隅。黄金难买笑，为尔倒金壶。
双头芍药·其一
作者：徐积
朝代：宋

金谷栽培异，春皇养育殊。
一枝轻耸翠，双萼密承朱。
根是鸳鸯化，生来姊妹俱。
同行虽有伴，并寝总无夫。
共鑑匀妆脸，偷霞点绛肤。
东邻与西子，谢女共罗敷。
解佩还曾否，为云总解无。
情深难独步，力弱易相扶。
卓氏弥伤寡，长门愈恨孤。
鬬夸红粉面，齐着绣罗襦。
尽好藏金屋，谁堪作舞姝。
郎须待刘阮，家想住秦吴。
翠幙浑遮步，雕阑并向隅。
黄金难买笑，为尔倒金壶。
双头芍药·其三
作者：徐积
朝代：宋

越艳吴姿总一般，娇莺之外孰相干。虽同交甫江边见，不似刘郎洞里看。未必解争春帝宠，却应同笑月娥寒。阿谁能伴诗人醉，不惜红绡与万端。
双头芍药·其三
作者：徐积
朝代：宋

越艷吴姿总一般，娇鶑之外孰相干。
虽同交甫江边见，不似刘郎洞裏看。
未必解争春帝宠，却应同笑月娥寒。
阿谁能伴诗人醉，不惜红绡与万端。
双头芍药·其二
作者：徐积
朝代：宋

国艳妆成总一般，月娥霜女不相干。春闺有恨须招伴，夜帐无夫并怯寒。谁道皇英沈水去，好教刘阮凭阑看。阳台云雨如俱解，妒宠争妍有万端。
双头芍药·其二
作者：徐积
朝代：宋

国艳妆成总一般，月娥霜女不相干。春闺有恨须招伴，夜帐无夫并怯寒。谁道皇英沈水去，好教刘阮凭阑看。阳台云雨如俱解，妒宠争妍有万端。越艳吴姿总一般，娇莺之外孰相干。虽同交甫江边见，不似刘郎洞里看。未必解争春帝宠，却应同笑月娥寒。阿谁能伴诗人醉，不惜红绡与万端。
双头芍药·其二
作者：徐积
朝代：宋

国艷妆成总一般，月娥霜女不相干。
春闺有恨须招伴，夜帐无夫并怯寒。
谁道皇英沈水去，好教刘阮凭阑看。
阳台云雨如俱解，妬宠争妍有万端。
双树海棠·其一
作者：徐积
朝代：宋

独树已难有，双株岂易培。东风三月后，浓艳一时开。种是鸳鸯骨，根非玳瑁胎。英英万千数，滴滴四三枚。恐淡添猩血，矜香弃麝煤。鲛绡翡翠眼，宝钿珊瑚杯。绛节朝真去，丹砂驻貌回。童妆两株色，花格一仙才。自得骖鸾侣，何烦跨凤台。明珠留汉水，碧洞寄天台。对举霓裳步，高铺绣被堆。超如御烟雾，势欲摆尘埃。冶艳皆泥滓，卑枝亦草莱。好临湘水照，莫近宋家栽。汉殿昭阳宠，唐家学士才。浴终兰液溅，帖就茜罗裁。惜粉轻匀面，偷霞试点腮。急窥鸾鉴了，齐报玉人来。不是沾红雪，仍非污落梅。啼痕才彷佛，伫立各徘徊。真态有如此，深情安在哉。歌阑都不语，舞困可堪推。淡若疑相犯，烘然笑自媒。画眉郎忽误，挟弹客应猜。洒绛谁先戏，挥朱亦共陪。差肩奉青帝，联袂踏苍苔。好被金钱掷，宜兼玉箸催。罗巾如可试，瑶枕谩为灰。供帐朝还暮，买春琼与瑰。一枝怀旧物，百醮费新醅。目断秦山远，心分荆渚隈。柔姿谁是偶，温德汝为魁。绰绰闺房秀，匆匆风雨摧。离歌连理曲，送酒合欢杯。坠脸殷金谷，冤情怨马嵬。烟波水东去，歧路日西颓。遗恨传芳草，馀阴伴绿槐。香魂如未散，相吊复相哀。
双树海棠·其一
作者：徐积
朝代：宋

独树已难有，双株岂易培。
东风三月后，浓艷一时开。
种是鸳鸯骨，根非玳瑁胎。
英英万千数，滴滴四三枚。
恐淡添猩血，矜香弃麝煤。
鲛绡翡翠眼，宝钿珊瑚杯。
绛节朝真去，丹砂驻貌迴。
童粧两株色，花格一仙才。
自得骖鸾侣，何烦跨凤台。
明珠留汉水，碧洞寄天台。
对举霓裳步，高铺绣被堆。
超如御烟雾，势欲摆尘埃。
冶艷皆泥滓，卑枝亦草莱。
好临湘水照，莫近宋家栽。
汉殿昭阳宠，唐家学士才。
浴终兰液溅，帖就茜罗裁。
惜粉轻匀面，偷霞试点顋。
急窥鸾鑑了，齐报玉人来。
不是沾红雪，仍非污落梅。
啼痕纔彷佛，伫立各徘徊。
真态有如此，深情安在哉。
歌阑都不语，舞困可堪推。
淡若疑相犯，烘然笑自媒。
画眉郎忽误，挟弹客应猜。
洒绛谁先戏，挥朱亦共陪。
差肩奉青帝，联袂踏苍苔。
好被金钱掷，宜兼玉箸催。
罗巾如可试，瑶枕谩为灰。
供帐朝还暮，买春琼与瑰。
一枝怀旧物，百醮费新醅。
目断秦山远，心分荆渚隈。
柔姿谁是偶，温德汝为魁。
绰绰闺房秀，匆匆风雨摧。
离歌连理曲，送酒合欢杯。
坠脸殷金谷，冤情怨马嵬。
烟波水东去，歧路日西颓。
遗恨传芳草，余阴伴绿槐。
香魂如未散，相弔復相哀。
双树海棠·其二
作者：徐积
朝代：宋

此花出在海州东，千涛万浪围山峰。不知谁是栽花翁，花根屈曲蟠双虹。英英斗繁葩葩丰，晨霞夕霞滴不供。欻有神物射蛟龙，团团血溅摇春风。超然花格非凡容，吴姬半亸钗头红。谁人移下海中山，神仙姊妹来人閒。人閒无玉可消斑，歌姬舞态都且闲。当时血泪乱瑶关，金槃洗面痕犹殷。吹箫郎去先骑鸾，妆未成时情已阑。汉皋台下娇蹒跚，曾解明珠瑶佩环。无媒不嫁矜殊颜，自共美人香往还。霓衣同步绀云车，麻姑面上藏丹砂。绿鬓已坠金钗斜，酒红不著罗衫遮。且教半笑含春华，但恐分飞成乱霞。宜哉天下为名花，连根都种名卿家。温温容态孰可加，有如女德贞无邪。共君醉倒插乌纱，从他群儿笑哑哑。
双树海棠·其二
作者：徐积
朝代：宋

此花出在海州东，千涛万浪围山峰。
不知谁是栽花翁，花根屈曲蟠双虹。
英英鬬繁葩葩丰，晨霞夕霞滴不供。
欻有神物射蛟龙，团团血溅摇春风。
超然花格非凡容，吴姬半亸钗头红。
谁人移下海中山，神仙姊妹来人閒。
人閒无玉可消斑，歌姬舞态都且闲。
当时血泪乱瑶关，金槃洗面痕犹殷。
吹箫郎去先骑鸾，粧未成时情已阑。
汉皋台下娇蹒跚，曾解明珠瑶佩环。
无媒不嫁矜殊颜，自共美人香往还。
霓衣同步绀云车，麻姑面上藏丹砂。
绿鬓已坠金钗斜，酒红不着罗衫遮。
且教半笑含春华，但恐分飞成乱霞。
宜哉天下为名花，连根都种名卿家。
温温容态孰可加，有如女德贞无邪。
共君醉倒插乌纱，从他羣儿笑哑哑。
古风一篇赠梅使君
作者：徐积
朝代：宋
体裁：古风

古有贤令尹，为贫民出租。今亦有贤令，代民偿所逋。何必偿所逋，不忍伤肌肤。君以古人心，能为古人义。我是吟哦翁，亦有古人意。几夜月明中，为君吟古风。
召汝弼
作者：徐积
朝代：宋
体裁：五言律诗

外府新雠校，问君来不来。春随流水远，日被落花催。烦子神仙御，尽予贤圣杯。何时松径下，同坐踏苍苔。
可养一章赠别范子舟
作者：徐积
朝代：宋
体裁：四言诗

可养可充，曰性曰气。以君美质，斯已可贵。养而充之，何所弗至。
吊屈平
作者：徐积
朝代：宋

洞庭湖口君须过，为我回头吊屈平。楚国谁曾怜直道，湘江依旧寄冤声。反骚义命贤扬子，作赋讥伤陋贾生。若是独醒无不可，荷蓑犹可钓而耕。
同门人夜看花示卢鲁山
作者：徐积
朝代：宋
体裁：古风

罢酒已半夜，重来慰幽花。可惜遭风雨，太半成泥沙。移坐环其丛，含香嚼其华。五人摘满手，归来千万葩。
君向潇湘我向秦
作者：徐积
朝代：宋

我望秦关方整驾，子如湘水欲登舟。马嘶山坞谁家宿，缆系江枫何处留。垄上耕随残月去，日边帆带落霞收。灞陵古恨骚人意，歌向樽前不易酬。
君向潇湘我向秦
作者：徐积
朝代：宋

我望秦关方整驾，子如湘水欲登舟。
马嘶山坞谁家宿，缆繫江枫何处留。
壠上耕随残月去，日边帆带落霞收。
灞陵古恨骚人意，歌向樽前不易酬。
吟仙
作者：徐积
朝代：宋
体裁：七言绝句

金编诵处无人见，玉洞题时有凤知。昨夜忽然何处去，月中吟就白云诗。
呈周裕之
作者：徐积
朝代：宋
体裁：古风

海陵周裕之，又为淮上客。来寻南郭路，不见张宜伯。宜伯在京口，不知谁与游。时时应北望，只可见瓜州。
呈张敏叔
作者：徐积
朝代：宋
体裁：七言律诗

子善居官事可宗，淮西声誉接淮东。皆知所识明无敌，两主斯文敏有功。丽赋总应输老匠，清诗恰好送秋风。便乘急棹辞谯守，酌酒仍吟塞上翁。
呈敦复
作者：徐积
朝代：宋

朝奉清心自皎然，应将外物比腥膻。诗歌与性相娱乐，声色因丧永弃捐。有义眷余东野旧，无能留子北窗眠。殷勤为釂陶家酒，更送瓷杯与竹笺。
呈敦復
作者：徐积
朝代：宋

朝奉清心自皎然，应将外物比腥羶。
诗歌与性相娱乐，声色因丧永弃捐。
有义睠余东野旧，无能留子北窗眠。
殷勤为釂陶家酒，更送甆杯与竹笺。
呈次中
作者：徐积
朝代：宋
体裁：古风

烦公素叶诗，答我碧芦柬。我亦为长句，枕上不合眼。两城俄相通，一意如同撰。用韵亦无殊，便可书之板。
呈舒信道
作者：徐积
朝代：宋

淮干风起木枝摇，颔下瓷瓯一尺高。我是折薪扶耒手，中丞且莫笑粗豪。
呈舒信道
作者：徐积
朝代：宋

淮干风起木枝摇，颔下甆瓯一尺高。
我是折薪扶耒手，中丞且莫笑麤豪。
呈路倅
作者：徐积
朝代：宋
体裁：古风

三十年居官，而无一椽屋。随身清风高，所至义行足。今兹尽室来，何可久船宿。奴僮已暴露，勿使乏饘粥。也须谋外物，种取柳与菊。记取节节高，爱我茅檐竹。其时花尽落，手把麦黄绿。公酌我须釂，公吟我须续。慷慨见怀抱，静介无所欲。最是谒祠堂，老泪潸可掬。迩来六七岁，病叟头已秃。万事置浮云，壮气自满腹。感激论忠义，犹爱唐衢哭。更思桓野王，把笛吹一曲。
周长官出二子诗相示
作者：徐积
朝代：宋

丹山一凤双雏生，十分羽翼三分成。未能飞奋先能鸣，才鸣不作凡鸟声。羽毛安得相混并，鹏霄九万当冥冥。箫韶九奏仪王庭，光华舜旦魁群经。
周长官出二子诗相示
作者：徐积
朝代：宋

丹山一凤双雏生，十分羽翼三分成。
未能飞奋先能鸣，纔鸣不作凡鸟声。
羽毛安得相混并，鹏霄九万当冥冥。
箫韶九奏仪王庭，光华舜旦魁羣经。
和倪敦复
作者：徐积
朝代：宋

一别北轩君，参商与胡越。先声从西来，尘榻为君拂。吟行时引头，吟坐即摇笔。未见问行人，既见惜短日。缓颊相问劳，剧谈尽忠切。耳窍虽塞豆，口角自流沫。崔子祥而论，祝令闵且说。篱閒菊参差，樽中酒澄澈。把酒互相劝，投菊两不绝。客主莫分辨，僮仆亦娱悦。若比庞公家，妻子不罗列。悔令唱骊歌，惜不醉寒月。念子为令尹，行义高突兀。当官志不回，敛版腰可折。与俗皆背驰，而慕古遗烈。竹节生便坚，剑气久已发。其时东野外，频烦大夫谒。篇章日相寻，气势谁可遏。仍携大轴来，使我两目阅。人事有合离，岁月成恍惚。逸翮腾方高，骏马足不蹶。子实不我忘，我亦不子忽。与之气类同，见之心欲豁。金城不可破，铁槊不可夺。择交盖已定，言志亦已合。布阵诗甚详，挥洒手不歇。更约临行时，斯言可赠别。县令醉时花满睫，县令卧时云满榻。其时北面竹轩凉，雨声霎罢风飒飒。美人争唱醒酒歌，湿透红绡声未匝。玉容沃以沉香水，瑶槃冻屑珠玑杂。魂梦适从何处来，帐中犹把浮云踏。自说骑鸾向阆风，到时玉洞诸仙合。只被桃花迷杀人，行顾瑶关忽双阖。枕上犹能走笔吟，累累吐出珠千蛤。压倒唐时白与元，两翁相顾如何答。
和倪敦复·其一
作者：徐积
朝代：宋

一别北轩君，参商与胡越。先声从西来，尘榻为君拂。吟行时引头，吟坐即摇笔。未见问行人，既见惜短日。缓颊相问劳，剧谈尽忠切。耳窍虽塞豆，口角自流沫。崔子祥而论，祝令闵且说。篱閒菊参差，樽中酒澄澈。把酒互相劝，投菊两不绝。客主莫分辨，僮仆亦娱悦。若比庞公家，妻子不罗列。悔令唱骊歌，惜不醉寒月。念子为令尹，行义高突兀。当官志不回，敛版腰可折。与俗皆背驰，而慕古遗烈。竹节生便坚，剑气久已发。其时东野外，频烦大夫谒。篇章日相寻，气势谁可遏。仍携大轴来，使我两目阅。人事有合离，岁月成恍惚。逸翮腾方高，骏马足不蹶。子实不我忘，我亦不子忽。与之气类同，见之心欲豁。金城不可破，铁槊不可夺。择交盖已定，言志亦已合。布阵诗甚详，挥洒手不歇。更约临行时，斯言可赠别。
和倪敦复·其二
作者：徐积
朝代：宋

县令醉时花满睫，县令卧时云满榻。其时北面竹轩凉，雨声霎罢风飒飒。美人争唱醒酒歌，湿透红绡声未匝。玉容沃以沉香水，瑶槃冻屑珠玑杂。魂梦适从何处来，帐中犹把浮云踏。自说骑鸾向阆风，到时玉洞诸仙合。只被桃花迷杀人，行顾瑶关忽双阖。枕上犹能走笔吟，累累吐出珠千蛤。压倒唐时白与元，两翁相顾如何答。
和倪敦復·其一
作者：徐积
朝代：宋

一别北轩君，参商与胡越。
先声从西来，尘榻为君拂。
吟行时引头，吟坐即摇笔。
未见问行人，既见惜短日。
缓颊相问劳，剧谈尽忠切。
耳窍虽塞豆，口角自流沫。
崔子祥而论，祝令闵且说。
篱閒菊参差，樽中酒澄澈。
把酒互相劝，投菊两不绝。
客主莫分辨，僮仆亦娱悦。
若比庞公家，妻子不罗列。
悔令唱骊歌，惜不醉寒月。
念子为令尹，行义高突兀。
当官志不回，敛版腰可折。
与俗皆背驰，而慕古遗烈。
竹节生便坚，剑气久已发。
其时东野外，频烦大夫谒。
篇章日相寻，气势谁可遏。
仍携大轴来，使我两目阅。
人事有合离，岁月成恍惚。
逸翮腾方高，骏马足不蹷。
子实不我忘，我亦不子忽。
与之气类同，见之心欲豁。
金城不可破，铁槊不可夺。
择交盖已定，言志亦已合。
布阵诗甚详，挥洒手不歇。
更约临行时，斯言可赠别。
和倪敦復·其二
作者：徐积
朝代：宋

县令醉时花满睫，县令卧时云满榻。
其时北面竹轩凉，雨声霎罢风飒飒。
美人争唱醒酒歌，湿透红绡声未匝。
玉容沃以沉香水，瑶槃冻屑珠玑杂。
魂梦适从何处来，帐中犹把浮云踏。
自说骑鸾向阆风，到时玉洞诸仙合。
只被桃花迷杀人，行顾瑶关忽双阖。
枕上犹能走笔吟，纍纍吐出珠千蛤。
压倒唐时白与元，两翁相顾如何答。
和吕秘校
作者：徐积
朝代：宋

董子书帏正寂寥，阮君何事顾吾曹。两篇有若双琼赠，八句多于一字褒。莫恨潘安头早白，须知郢客调弥高。鸾凰岂是尘埃物，待看青云振羽毛。王子如今未梦刀，不须感慨论官曹。寝郎悟意犹为相，鄠尉知名固可褒。嗟尔岁华何太速，顾予儒业若为高。四诗已有重笺意，肯学区区郑与毛。东平心事本雄豪，何必才名独慕曹。学比今儒醇且奥，诗如古义刺而褒。邹之夫子诚堪叹，霸者将军未足高。贤杰固当谋远到，莫论山岳与鸿毛。能建功名是俊豪，区区时辈乃儿曹。班超投笔宁无志，樊哙横行谢见褒。兵法每羞孙膑诈，将才惟爱武侯高。他年不负东平约，待假偏师入不毛。我谓君才似楚骚，文章自可作清曹。但持古道徐而待，莫顾时人毁与褒。水以源深流自远，竹因根老节弥高。如今且作东山卧，万事纷纷比一毛。东平夫子困徒劳，又著青衫诣选曹。州县颇闻舆论屈，朝廷当用诏书褒。囊中莫把诗编去，辇下方虞纸价高。曼倩若教为近侍，舍人须愧古无毛。方今天子急贤时，不信王通愿已违。梅福九江虽好遁，陶公八翮亦难飞。世排韩愈为文僻，客顾扬生载酒稀。多谢好诗来赠我，晓斋歌诵暮而归。汾上儒生又续诗，阳春巴调本相违。聊因扣角摅深愤，安得摩天逞快飞。陶氏弄琴乖俗甚，井丹持刺出门稀。有时入市谋甘脆，怀橘携壶即便归。太平儒者好吟诗，鼓腹而歌事岂违。顾我才华常患少，喜君辞翰动而飞。不忧陋巷箪瓢罄，惟恐兰亭唱和稀。更约山翁同一醉，梅花将谢燕将归。吾道穷通自有时，功名岂便与心违。摩天未逐溟鹏奋，敛翅尚如篱鶠飞。鸣凤卜迟君莫笑，玉山醉倒事何稀。梅花将谢剩沽酒，待向花前倒载归。
和吕秘校·其一
作者：徐积
朝代：宋
体裁：七言律诗

董子书帏正寂寥，阮君何事顾吾曹。两篇有若双琼赠，八句多于一字褒。莫恨潘安头早白，须知郢客调弥高。鸾凰岂是尘埃物，待看青云振羽毛。
和吕秘校·其七
作者：徐积
朝代：宋
体裁：七言律诗

方今天子急贤时，不信王通愿已违。梅福九江虽好遁，陶公八翮亦难飞。世排韩愈为文僻，客顾扬生载酒稀。多谢好诗来赠我，晓斋歌诵暮而归。
和吕秘校·其三
作者：徐积
朝代：宋
体裁：七言律诗

东平心事本雄豪，何必才名独慕曹。学比今儒醇且奥，诗如古义刺而褒。邹之夫子诚堪叹，霸者将军未足高。贤杰固当谋远到，莫论山岳与鸿毛。
和吕秘校·其九
作者：徐积
朝代：宋
体裁：七言律诗

太平儒者好吟诗，鼓腹而歌事岂违。顾我才华常患少，喜君辞翰动而飞。不忧陋巷箪瓢罄，惟恐兰亭唱和稀。更约山翁同一醉，梅花将谢燕将归。
和吕秘校·其二
作者：徐积
朝代：宋
体裁：七言律诗

王子如今未梦刀，不须感慨论官曹。寝郎悟意犹为相，鄠尉知名固可褒。嗟尔岁华何太速，顾予儒业若为高。四诗已有重笺意，肯学区区郑与毛。
和吕秘校·其五
作者：徐积
朝代：宋
体裁：七言律诗

我谓君才似楚骚，文章自可作清曹。但持古道徐而待，莫顾时人毁与褒。水以源深流自远，竹因根老节弥高。如今且作东山卧，万事纷纷比一毛。
和吕秘校·其八
作者：徐积
朝代：宋
体裁：七言律诗

汾上儒生又续诗，阳春巴调本相违。聊因扣角摅深愤，安得摩天逞快飞。陶氏弄琴乖俗甚，井丹持刺出门稀。有时入市谋甘脆，怀橘携壶即便归。
和吕秘校·其六
作者：徐积
朝代：宋

东平夫子困徒劳，又着青衫诣选曹。
州县颇闻舆论屈，朝廷当用诏书褒。
囊中莫把诗编去，辇下方虞纸价高。
曼倩若教为近侍，舍人须愧古无毛。
和吕秘校·其六
作者：徐积
朝代：宋

东平夫子困徒劳，又著青衫诣选曹。州县颇闻舆论屈，朝廷当用诏书褒。囊中莫把诗编去，辇下方虞纸价高。曼倩若教为近侍，舍人须愧古无毛。
和吕秘校·其十
作者：徐积
朝代：宋
体裁：七言律诗

吾道穷通自有时，功名岂便与心违。摩天未逐溟鹏奋，敛翅尚如篱鶠飞。鸣凤卜迟君莫笑，玉山醉倒事何稀。梅花将谢剩沽酒，待向花前倒载归。
和吕秘校·其四
作者：徐积
朝代：宋
体裁：七言律诗

能建功名是俊豪，区区时辈乃儿曹。班超投笔宁无志，樊哙横行谢见褒。兵法每羞孙膑诈，将才惟爱武侯高。他年不负东平约，待假偏师入不毛。
和吕秘校观梅
作者：徐积
朝代：宋

若论君颜色，琼瑶未足珍。花中谁作偶，物外独先春。有艳皆归朴，无妖可媚人。江南看已厌，洛浦种还新。日晚巫山雨，墙低宋玉邻。施朱其已伪，傅粉亦非真。堪把歌诗赠，何辞唱和频。君篇为第一，便可献枫宸。寒梅虽淡薄，乃是物之珍。天与离群性，花前独步春。江皋多冒雪，山路不逢人。根本蟠虽久，花趺长自新。妖姿虽共处，正色愿相邻。纵使红为饰，何如素是真。北人殊未识，南国见何频。须假东风力，春香到紫宸。
和吕秘校观梅·其一
作者：徐积
朝代：宋

若论君颜色，琼瑶未足珍。花中谁作偶，物外独先春。有艳皆归朴，无妖可媚人。江南看已厌，洛浦种还新。日晚巫山雨，墙低宋玉邻。施朱其已伪，傅粉亦非真。堪把歌诗赠，何辞唱和频。君篇为第一，便可献枫宸。
和吕秘校观梅·其一
作者：徐积
朝代：宋

若论君颜色，琼瑶未足珍。
花中谁作偶，物外独先春。
有艷皆归朴，无妖可媚人。
江南看已厌，洛浦种还新。
日晚巫山雨，墙低宋玉邻。
施朱其已僞，傅粉亦非真。
堪把歌诗赠，何辞唱和频。
君篇为第一，便可献枫宸。
和吕秘校观梅·其二
作者：徐积
朝代：宋

寒梅虽淡薄，乃是物之珍。
天与离羣性，花前独步春。
江皋多冒雪，山路不逢人。
根本蟠虽久，花趺长自新。
妖姿虽共处，正色愿相邻。
纵使红为饰，何如素是真。
北人殊未识，南国见何频。
须假东风力，春香到紫宸。
和吕秘校观梅·其二
作者：徐积
朝代：宋

寒梅虽淡薄，乃是物之珍。天与离群性，花前独步春。江皋多冒雪，山路不逢人。根本蟠虽久，花趺长自新。妖姿虽共处，正色愿相邻。纵使红为饰，何如素是真。北人殊未识，南国见何频。须假东风力，春香到紫宸。
和吴奉议
作者：徐积
朝代：宋
体裁：古风

一物勿令侵吾神，一事勿使摇吾真。养诸内者气欲息，散所滞者体欲伸。为报平居既安叟，幸为平世难老臣。亦有閒僧晤言否，呼来伴子逍遥身。
和孙元规资政游园
作者：徐积
朝代：宋

禁烟娱乐且须频，二月风光特地新。料得壶中无俗客，更闻歌者尽阳春。酒来花下斟琼液，茶向松閒碾玉尘。应笑谢安空寂寞，东山终日为何人。红作帘帷翠作裀，随轩歌舞一时新。未知醒者何如醉，且向樽前莫负春。烟重柳梢寒蘸水，日高花径暖生尘。自从三月芳菲后，误入桃源又几人。竹为篱落水为邻，草碧花红一径新。尽日欢声连绿野，满城和气入韶春。歌姬汗湿眉閒翠，舞妓香生袜下尘。酒阵诗兵皆大敌，未知元帅属何人。
和孙元规资政游园·其一
作者：徐积
朝代：宋
体裁：七言律诗

禁烟娱乐且须频，二月风光特地新。料得壶中无俗客，更闻歌者尽阳春。酒来花下斟琼液，茶向松閒碾玉尘。应笑谢安空寂寞，东山终日为何人。
和孙元规资政游园·其三
作者：徐积
朝代：宋
体裁：七言律诗

竹为篱落水为邻，草碧花红一径新。尽日欢声连绿野，满城和气入韶春。歌姬汗湿眉閒翠，舞妓香生袜下尘。酒阵诗兵皆大敌，未知元帅属何人。
和孙元规资政游园·其二
作者：徐积
朝代：宋
体裁：七言律诗

红作帘帷翠作裀，随轩歌舞一时新。未知醒者何如醉，且向樽前莫负春。烟重柳梢寒蘸水，日高花径暖生尘。自从三月芳菲后，误入桃源又几人。
和崔刑部凭栏
作者：徐积
朝代：宋
体裁：五言律诗

伏读凭栏意，私心辄慨然。圣徒须企圣，贤党必思贤。主上方高枕，民閒正息肩。使君当自逸，治状已光前。
和张文潜晚春
作者：徐积
朝代：宋

春在亦饮酒，春去亦饮酒。若问此閒时，便是无何有。昨日枝头红，鲜鲜染人指。今朝寻不见，已在污泥底。麦颖未黄乾，桑实半红湿。恰得一犁雨，田事正火急。人事无如何，多于道傍草。但问酒有无，莫管老不老。人生少娱乐，閒日亦有数。药草正肥时，好望云山去。风暖燕窠牢，云晴鸟翅健。物生自有乐，亦各适其愿。
和张文潜晚春
作者：徐积
朝代：宋

留春是芳草，送春宜柳花。日长花正乱，谁倚阑干斜。问花开何迟，问花底急飞。人閒惜花少，阆苑等花归。易贮千寻水，难藏一点春。也须几杯酒，还似送行人。渡水衣须扱，穿林手自披。经春脚力软，但恐上山迟。
和张文潜晚春·其一
作者：徐积
朝代：宋
体裁：五言绝句

春在亦饮酒，春去亦饮酒。若问此閒时，便是无何有。
和张文潜晚春·其一
作者：徐积
朝代：宋
体裁：五言绝句

留春是芳草，送春宜柳花。日长花正乱，谁倚阑干斜。
和张文潜晚春·其三
作者：徐积
朝代：宋
体裁：五言绝句

易贮千寻水，难藏一点春。也须几杯酒，还似送行人。
和张文潜晚春·其三
作者：徐积
朝代：宋

麦颖未黄乾，桑实半红湿。恰得一犁雨，田事正火急。
和张文潜晚春·其三
作者：徐积
朝代：宋

麦颖未黄干，桑实半红湿。
恰得一犁雨，田事正火急。
和张文潜晚春·其二
作者：徐积
朝代：宋
体裁：五言绝句

昨日枝头红，鲜鲜染人指。今朝寻不见，已在污泥底。
和张文潜晚春·其二
作者：徐积
朝代：宋
体裁：五言绝句

问花开何迟，问花底急飞。人閒惜花少，阆苑等花归。
和张文潜晚春·其五
作者：徐积
朝代：宋
体裁：五言绝句

人生少娱乐，閒日亦有数。药草正肥时，好望云山去。
和张文潜晚春·其六
作者：徐积
朝代：宋
体裁：五言绝句

风暖燕窠牢，云晴鸟翅健。物生自有乐，亦各适其愿。
和张文潜晚春·其四
作者：徐积
朝代：宋
体裁：五言绝句

人事无如何，多于道傍草。但问酒有无，莫管老不老。
和张文潜晚春·其四
作者：徐积
朝代：宋
体裁：五言绝句

渡水衣须扱，穿林手自披。经春脚力软，但恐上山迟。
和李自明
作者：徐积
朝代：宋
体裁：古风

病叟相逢恨不早，蒹葭敢比瑶林好。谁作羊车卫玠看，不道好玄扬子老。使君礼义高如山，清风更可清尘寰。明日王君来访我，陶潜欲卧君须还。
和李自明
作者：徐积
朝代：宋

自明多奇辞，更为奇怪歌。好共卢仝骑绿耳，吟哦直上昆崙坡。更令张旭辈，醉中挥笔书嵯峨。安用呼老子，两脚跨橐驼。有命得坚疾，无术除沉痾。一从水木迭用事，肺为废物囚网罗。而况小暑之后有初伏与大暑，更添热厉兼昏魔。骨閒赫赤炭丸走，皮上烘炙铁手摩。有时一屋之内但觉汤火近，不辨镬与锅。手持匕箸腹先胀，酒到喉咙颜已酡。青黏漆叶无所用，鸟伸熊顾其奈何。五脏孰云可湔洗，百骸终恐生虫窠。脱身难上赤霄路，梦魂忽泛沧溟波。沧溟尽处是星汉，有人常弄机与梭。枯槎去后更无客，历历赤桂来经过。取得良书挂牛角，持将斗柄吞明河。但把明河吞满腹，不去龙田拾瑶玉。便控鳌头出海来，霞点云痕在眉目。起穿两柳行青莎，怪歌使我须吟哦。吟哦作文非小事，要为法度后世无讥诃。大抵文章本诸内，归之无憾斯平和。拟之于经辅之友，精讲明辩相切磋。君虽病肝，其心可用教。我虽病肺，心亦不自阿。日夜思索，已矣老矣，所学亡失多。
和李自明
作者：徐积
朝代：宋

自明多奇辞，更为奇怪歌。
好共卢仝骑绿耳，吟哦直上昆崙坡。
更令张旭辈，醉中挥笔书嵯峨。
安用呼老子，两脚跨橐驼。
有命得坚疾，无术除沉痾。
一从水木迭用事，肺为废物囚网罗。
而况小暑之后有初伏与大暑，更添热厉兼昏魔。
骨閒赫赤炭丸走，皮上烘炙铁手摩。
有时一屋之内但觉汤火近，不辨镬与锅。
手持匕箸腹先胀，酒到喉咙颜已酡。
青黏漆叶无所用，鸟伸熊顾其奈何。
五臟孰云可湔洗，百骸终恐生虫窠。
脱身难上赤霄路，梦魂忽泛沧溟波。
沧溟尽处是星汉，有人常弄机与梭。
枯槎去后更无客，历历赤桂来经过。
取得良书挂牛角，持将斗柄吞明河。
但把明河吞满腹，不去龙田拾瑶玉。
便控鳌头出海来，霞点云痕在眉目。
起穿两柳行青莎，怪歌使我须吟哦。
吟哦作文非小事，要为法度后世无讥诃。
大抵文章本诸内，归之无憾斯平和。
拟之于经辅之友，精讲明辩相切磋。
君虽病肝，其心可用教。
我虽病肺，心亦不自阿。
日夜思索，已矣老矣，所学亡失多。
和李自明
作者：徐积
朝代：宋

青松何岩岩，生在孤高处。能鸣月下风，更入云閒路。云汉何渺茫，远过衡山阳。松风上河汉，高韵落三湘。我有金玉交，家在临流处。秋来诗更清，吟喉饮风露。崔子在何方，清思满残阳。不知今夜梦，几度过衡湘。
和李自明·其一
作者：徐积
朝代：宋

青松何岩岩，生在孤高处。能鸣月下风，更入云閒路。云汉何渺茫，远过衡山阳。松风上河汉，高韵落三湘。
和李自明·其一
作者：徐积
朝代：宋

青松何嵒嵒，生在孤高处。
能鸣月下风，更入云閒路。
云汉何渺茫，远过衡山阳。
松风上河汉，高韵落三湘。
和李自明·其二
作者：徐积
朝代：宋
体裁：古风

我有金玉交，家在临流处。秋来诗更清，吟喉饮风露。崔子在何方，清思满残阳。不知今夜梦，几度过衡湘。
和李道源清风谣
作者：徐积
朝代：宋

漫翁说尽清风好，犹能顾我邀吟藁。吟时欲倚白云飞，到时恐在红尘表。有如列子御风行，百骸齐奋双瞳瞭。借问清风何处来，玉水之心玉山杪。曾经昆阆拂瑶花，亦度潇湘过蓬岛。借问清风何处居，深寄碧芦藏绿筱。芭蕉径舞凤衣寒，薜荔墙翻龙甲老。遗英堕箨无处寻，一径十年未曾扫。但恐春深花木稀，定知秋后冰霜早。快心何羡楚王台，披襟适得麻姑爪。中山酒客饮辄醒，八斗司徒醉不倒。箫声易咽笛声哀，客思难平物容愀。君看檐前避暑巢，不是岩乌即沙鸟。万谷藏冰山气来，千涛喷雪江声绕。借问此閒清奈何，况是中宵月华皎。鸡鸣漏尽眠不成，披衣起看冰壶晓。便乘枯木饮明河，仍御双凫入冥杳。藤床角簟无所施，綀布蒲葵价弥小。有客俄如梦觉时，窃笑梦中何扰扰。中心无累清则明，蔽者常稀欲者少。儿啼女笑坐可忘，兽斗禽嬉悟俱了。毁誉一过遗如空，富贵浮云视弥藐。古人凛凛良可思，世俗纷纷何足道。尝闻外物可娱中，所以诗人取萱草。谁何乘兴为此行，坐摆尘埃出污潦。贾生可与忘悲忧，楚屈犹将醒怀抱。区区何用作离骚，弄琴听我清风操。
和李道源清风谣
作者：徐积
朝代：宋

漫翁说尽清风好，犹能顾我邀吟藁。
吟时欲倚白云飞，到时恐在红尘表。
有如列子御风行，百骸齐奋双瞳瞭。
借问清风何处来，玉水之心玉山杪。
曾经昆阆拂瑶花，亦度潇湘过蓬岛。
借问清风何处居，深寄碧芦藏绿篠。
芭蕉径舞凤衣寒，薜荔墙翻龙甲老。
遗英堕箨无处寻，一径十年未曾扫。
但恐春深花木稀，定知秋后冰霜早。
快心何羡楚王台，披襟适得麻姑爪。
中山酒客饮辄醒，八斗司徒醉不倒。
箫声易咽笛声哀，客思难平物容愀。
君看檐前避暑巢，不是岩乌即沙鸟。
万谷藏冰山气来，千涛喷雪江声遶。
借问此閒清奈何，况是中宵月华皎。
鷄鸣漏尽眠不成，披衣起看冰壶晓。
便乘枯木饮明河，仍御双鳬入冥杳。
籐床角簟无所施，綀布蒲葵价弥小。
有客俄如梦觉时，窃笑梦中何扰扰。
中心无累清则明，蔽者常稀欲者少。
儿啼女笑坐可忘，兽鬬禽嬉悟俱了。
毁誉一过遗如空，富贵浮云视弥藐。
古人凛凛良可思，世俗纷纷何足道。
尝闻外物可娱中，所以诗人取萱草。
谁何乘兴为此行，坐摆尘埃出污潦。
贾生可与忘悲忧，楚屈犹将醒怀抱。
区区何用作离骚，弄琴听我清风操。
和李闳中
作者：徐积
朝代：宋
体裁：五言律诗

幕官真有道，野叟是何人。被此新诗赠，兼之古意醇。若论今古事，前是老农身。谁谓芙蓉客，能来相顾频。
和杨守清容堂
作者：徐积
朝代：宋

赤县堂名清与容，主人兼得古人风。
此閒便是烟波上，何处更寻山谷中。
志激懦贪无弊俗，诏宣宽大有余功。
若将全德评今昔，应笑陈蕃郭令公。
和杨守清容堂
作者：徐积
朝代：宋

赤县堂名清与容，主人兼得古人风。此閒便是烟波上，何处更寻山谷中。志激懦贪无弊俗，诏宣宽大有馀功。若将全德评今昔，应笑陈蕃郭令公。
和杨掾月蚀篇
作者：徐积
朝代：宋
体裁：古风

元丰之元岁戊午，斗柄斜指西南维。月行赤道日南陆，营丘分野星虚危。昨夕既望复今夕，盛若不损盈不亏。安知变起在顷刻，突如有物侵其肌。其始色变甚苍黄，须臾赤黑相合离。良久烟焰极薰燎，一团白玉烧为灰。黄琮苍璧不可辨，枯株死兔将安归。孰乌其吻吞巨皿，孰丹其汗流墨池。如食非食始为薄，有物无物不可知。虾蟆何物敢张口，麒麟何故敢争斗。是何星曜敢侵犯，自是其形不可久。君不见对月数眉毛，须臾引臂不见手。嗟吁天上之神物，乃有如此事。所蔽至甚不可解，凶而家室亡而身。不然借使幸而免，后世讥笑遭恶名。君不见汉朝贾生文有馀，其心大勇其才疏。当时如必用其术，纷纷不免危其躯。晁错堂堂蔽于刻，公孙规规蔽于谀。谷永之才蔽权势，有若鹰犬供指呼。霍光虽贤亦有蔽，何不早去显与冯子都。刘歆致位为国师，岂若扬雄久以为大夫。蔽于太高李膺辈，蔽于已甚陈蕃徒。窦武不断蔽可痛，柬之不忍蔽可吁。王允所蔽在无权，荀彧所蔽不早图。萧瑀之蔽入于佞，王衍之蔽失之虚。牛李虽奇蔽朋党，机云虽俊蔽附趋。王导蔽怨杀周顗，遂良蔽诬杀刘洎。崔浩蔽强杀其身，所蔽若此甚可畏。我爱安世真朴忠，匿名远世归至公。有私见求坚不许，以私求谢绝不通。诸葛武侯为将相，心迹皎然无所枉。有罪至亲而必诛，有功虽雠而必赏。谢安知婿王国宝，不以身蔽能辨早。人心自是说而服，不顾四肢与肝脑。苻坚之师号百万，一战而北若摧槁。我吟此篇不足录，却忆唐衢忠义哭。古人今人何择焉，大抵人心蔽多欲。月之所蔽惟须臾，须臾蔽去明如初。人之所蔽何太甚，至于终身不悟不可除。月乎月乎，明哉明哉。善去其蔽，何速之如。君子法之，所以改过。贤者法之，所以知非。勇决之徒，所以奋发。感慨之徒，所以嘘欷。我虽老且病，龊龊无所为。犹能对月吟歌诗，安得慷慨之士如桓伊，把笛为予吹。
和杨掾月蚀篇
作者：徐积
朝代：宋

元丰之元岁戊午，斗柄斜指西南维。月行赤道日南陆，营丘分野星虚危。昨夕既望复今夕，盛若不损盈不亏。安知变起在顷刻，突如有物侵其肌。其始色变甚苍黄，须臾赤黑相合离。良久烟焰极薰燎，一团白玉烧为灰。黄琮苍璧不可辨，枯株死兔将安归。孰乌其吻吞巨皿，孰丹其汗流墨池。如食非食始为薄，有物无物不可知。虾蟆何物敢张口，麒麟何故敢争斗。是何星曜敢侵犯，自是其形不可久。君不见对月数眉毛，须臾引臂不见手。嗟吁天上之神物，乃有如此事。所蔽至甚不可解，凶而家室亡而身。不然借使幸而免，后世讥笑遭恶名。君不见汉朝贾生文有馀，其心大勇其才疏。当时如必用其术，纷纷不免危其躯。鼌错堂堂蔽于刻，公孙规规蔽于谀。谷永之才蔽权势，有若鹰犬供指呼。霍光虽贤亦有蔽，何不早去显与冯子都。刘歆致位为国师，岂若扬雄久以为大夫。蔽于太高李膺辈，蔽于已甚陈蕃徒。窦武不断蔽可痛，柬之不忍蔽可吁。王允所蔽在无权，荀彧所蔽不早图。萧瑀之蔽入于佞，王衍之蔽失之虚。牛李虽奇蔽朋党，机云虽俊蔽附趋。王导蔽怨杀周顗，遂良蔽诬杀刘洎。崔浩蔽强杀其身，所蔽若此甚可畏。我爱安世真朴忠，匿名远世归至公。有私见求坚不许，以私求谢绝不通。诸葛武侯为将相，心迹皎然无所枉。有罪至亲而必诛，有功虽雠而必赏。谢安知婿王国宝，不以身蔽能辨早。人心自是说而服，不顾四肢与肝脑。苻坚之师号百万，一战而北若摧槁。我吟此篇不足录，却忆唐衢忠义哭。古人今人何择焉，大抵人心蔽多欲。月之所蔽惟须臾，须臾蔽去明如初。人之所蔽何太甚，至于终身不悟不可除。月乎月乎，明哉明哉。善去其蔽，何速之如。君子法之，所以改过。贤者法之，所以知非。勇决之徒，所以奋发。感慨之徒，所以嘘欷。我虽老且病，龊龊无所为。犹能对月吟歌诗，安得慷慨之士如桓伊，把笛为予吹。
和杨掾月蚀篇
作者：徐积
朝代：宋

元丰之元岁戊午，斗柄斜指西南维。
月行赤道日南陆，营丘分野星虚危。
昨夕既望復今夕，盛若不损盈不亏。
安知变起在顷刻，突如有物侵其肌。
其始色变甚苍黄，须臾赤黑相合离。
良久烟焰极熏燎，一团白玉烧为灰。
黄琮苍璧不可辨，枯株死兔将安归。
孰乌其吻吞巨皿，孰丹其汗流墨池。
如食非食始为薄，有物无物不可知。
虾蟆何物敢张口，麒麟何故敢争鬬。
是何星曜敢侵犯，自是其形不可久。
君不见对月数眉毛，须臾引臂不见手。
嗟吁天上之神物，乃有如此事。
所蔽至甚不可解，凶而家室亡而身。
不然借使幸而免，后世讥笑遭恶名。
君不见汉朝贾生文有余，其心大勇其才疏。
当时如必用其术，纷纷不免危其躯。
鼌错堂堂蔽于刻，公孙规规蔽于谀。
谷永之才蔽权势，有若鹰犬供指呼。
霍光虽贤亦有蔽，何不早去显与冯子都。
刘歆致位为国师，岂若扬雄久以为大夫。
蔽于太高李膺辈，蔽于已甚陈蕃徒。
窦武不断蔽可痛，柬之不忍蔽可吁。
王允所蔽在无权，荀彧所蔽不早图。
萧瑀之蔽入于佞，王衍之蔽失之虚。
牛李虽奇蔽朋党，机云虽俊蔽附趋。
王导蔽怨杀周顗，遂良蔽诬杀刘洎。
崔浩蔽强杀其身，所蔽若此甚可畏。
我爱安世真朴忠，匿名远世归至公。
有私见求坚不许，以私求谢绝不通。
诸葛武侯为将相，心迹皎然无所枉。
有罪至亲而必诛，有功虽雠而必赏。
谢安知婿王国宝，不以身蔽能辨早。
人心自是说而服，不顾四肢与肝脑。
苻坚之师号百万，一战而北若摧槁。
我吟此篇不足录，却忆唐衢忠义哭。
古人今人何择焉，大抵人心蔽多慾。
月之所蔽惟须臾，须臾蔽去明如初。
人之所蔽何太甚，至于终身不悟不可除。
月乎月乎，明哉明哉。
善去其蔽，何速之如。
君子法之，所以改过。
贤者法之，所以知非。
勇决之徒，所以奋发。
感慨之徒，所以嘘欷。
我虽老且病，龊龊无所为。
犹能对月吟歌诗，安得慷慨之士如桓伊，把笛为予吹。
和汝弼
作者：徐积
朝代：宋
体裁：七言律诗

芦叶衔来逢北雁，筠筒信断候南风。看回白马残阳后，吟尽閒云落月中。酌水何时寻陆子，寄裙前日为梁鸿。孟光多谢闺房秀，醉酒亡缯是我翁。
和汤令
作者：徐积
朝代：宋
体裁：五言律诗

所幸生平世，甘于贫与痾。被誉嗤杜簿，挟勇耻荆轲。已恨逢君晚，无辞教我多。野芹容一献，更索采樵歌。
和沈判官
作者：徐积
朝代：宋
体裁：七言律诗

精神满腹其才裕，清白当官所性存。国士正居王俭府，野人未识李膺门。诗筒便恐传新句，酒席方陪饮上樽。从此定须怀贱叟，他时来访我儿孙。
和潘朝奉
作者：徐积
朝代：宋
体裁：七言律诗

大人高调我旁酬，韵欲更时更少留。待学鸾歌声已嗄，将追骥乘老而遒。晓随帆去云连海，莫望潮来月满洲。须道诗翁非世俗，年家情义几时休。
和潘朝奉邹国公配飨
作者：徐积
朝代：宋
体裁：七言律诗

丹书一下人神庆，美矣先朝贵孟公。能与百王兴漏典，长令万国仰遗风。躬为独行生无禄，道配弥高祭有宫。孰谓阔迂穷至死，正而穷胜枉而通。
和石宣德五柳亭
作者：徐积
朝代：宋
体裁：七言律诗

五柳神君气貌端，所希所向静而安。每思往行投閒地，肯逐时情慕热官。秫酒易醒风户猛，葛巾难卧月窗寒。也应种得东篱菊，好置篮舆自在观。
和范君锡观梅
作者：徐积
朝代：宋

君看梅艳似何人，不画蛾眉色自真。冷寄北风淮上雪，暖思南国岭头春。莫嗔俗眼偏相弃，若比夭桃太不匀。我共参军同所好，折来酣笑插乌巾。月庭有影终难辨，雪径无香不易分。江上肌肤新出浴，岭头环佩忽藏云。少他几幅青罗袂，解与何人绣段裙。我爱此花真一色，将诗急报范参军。
和范君锡观梅·其一
作者：徐积
朝代：宋

君看梅艳似何人，不画蛾眉色自真。冷寄北风淮上雪，暖思南国岭头春。莫嗔俗眼偏相弃，若比夭桃太不匀。我共参军同所好，折来酣笑插乌巾。
和范君锡观梅·其一
作者：徐积
朝代：宋

君看梅艷似何人，不画蛾眉色自真。
冷寄北风淮上雪，暖思南国岭头春。
莫嗔俗眼偏相弃，若比夭桃太不匀。
我共参军同所好，折来酣笑插乌巾。
和范君锡观梅·其二
作者：徐积
朝代：宋
体裁：七言律诗

月庭有影终难辨，雪径无香不易分。江上肌肤新出浴，岭头环佩忽藏云。少他几幅青罗袂，解与何人绣段裙。我爱此花真一色，将诗急报范参军。
和蒋颖叔
作者：徐积
朝代：宋

城外人传大使来，吟翁正共客衔杯。赤帷便记长安道，骏马仍思御史台。义色可令奸胆破，刚姿不为疾风摧。公能几日山阳住，待报舟人且倒桅。盛德尊光不召宾，玉环星弁自迂身。北窗卧者陶元亮，大使车中陆子真。自道老来心逾壮，若论兵后气弥真。所惭旧学非精义，仰负高风如古人。
和蒋颖叔·其一
作者：徐积
朝代：宋

城外人传大使来，吟翁正共客衔杯。赤帷便记长安道，骏马仍思御史台。义色可令奸胆破，刚姿不为疾风摧。公能几日山阳住，待报舟人且倒桅。
和蒋颖叔·其一
作者：徐积
朝代：宋

城外人传大使来，吟翁正共客衔杯。
赤帷便记长安道，骏马仍思御史台。
义色可令姦胆破，刚姿不为疾风摧。
公能几日山阳住，待报舟人且倒桅。
和蒋颖叔·其二
作者：徐积
朝代：宋
体裁：七言律诗

盛德尊光不召宾，玉环星弁自迂身。北窗卧者陶元亮，大使车中陆子真。自道老来心逾壮，若论兵后气弥真。所惭旧学非精义，仰负高风如古人。
和蒋龙图
作者：徐积
朝代：宋

公之所设施，道德之馀事。有性给其才，无物蔽其意。大车积以载，牛刀迎者解。以要操其纲，以妙观其会。善誉不尽知，善毁没可讥。校之古人辈，彼若有所为。公之所然者，以智不以凿。其力日以裕，其济日以博。至于我曹者，使相望相闻。犹能领官属，携诗叩吾门。先看陶家柳，次看陶家菊。茶中许投花，坐上呼燃烛。顾我为乐叟，勉我以不倦。我是孟东野，终附郑公传。鹢口衔波船过猛，樯幔排云北风紧。耽吟俊老绣衣寒，传诗急使筠筒冷。诗同使者从何来，谢安枕上吟哦回。吟哦去望江南雪，雪中往往梅花开。
和蒋龙图
作者：徐积
朝代：宋
体裁：七言律诗

吟翁如共老庄游，物外能齐乐与忧。鳌背不为三岛客，鱼竿终泛五湖舟。何须大使诗来问，合使幽人病为瘳。陶令菊花犹有在，未知肯饮一杯不。
和蒋龙图·其一
作者：徐积
朝代：宋

公之所设施，道德之余事。
有性给其才，无物蔽其意。
大车积以载，牛刀迎者解。
以要操其纲，以妙观其会。
善誉不尽知，善毁没可讥。
校之古人辈，彼若有所为。
公之所然者，以智不以凿。
其力日以裕，其济日以博。
至于我曹者，使相望相闻。
犹能领官属，携诗叩吾门。
先看陶家柳，次看陶家菊。
茶中许投花，坐上呼燃烛。
顾我为乐叟，勉我以不倦。
我是孟东野，终附郑公传。
和蒋龙图·其一
作者：徐积
朝代：宋

公之所设施，道德之馀事。有性给其才，无物蔽其意。大车积以载，牛刀迎者解。以要操其纲，以妙观其会。善誉不尽知，善毁没可讥。校之古人辈，彼若有所为。公之所然者，以智不以凿。其力日以裕，其济日以博。至于我曹者，使相望相闻。犹能领官属，携诗叩吾门。先看陶家柳，次看陶家菊。茶中许投花，坐上呼燃烛。顾我为乐叟，勉我以不倦。我是孟东野，终附郑公传。
和蒋龙图·其二
作者：徐积
朝代：宋
体裁：古风

鹢口衔波船过猛，樯幔排云北风紧。耽吟俊老绣衣寒，传诗急使筠筒冷。诗同使者从何来，谢安枕上吟哦回。吟哦去望江南雪，雪中往往梅花开。
和路太博
作者：徐积
朝代：宋

莫教竹马误羣儿，谢守行春未可知。
落尽梅花寒食近，却应桃李怪来迟。
和路太博
作者：徐积
朝代：宋

莫教竹马误群儿，谢守行春未可知。落尽梅花寒食近，却应桃李怪来迟。
和路朝奉新居
作者：徐积
朝代：宋

世俗纷纷事总虚，诗翁今作逸人居。勤穿东地缘栽竹，喜占明窗为著书。近市好赊春肆酒，就淮仍买晚罾鱼。忽撑小艇来西郭，不问皆知访仲车。诗翁爱酒典衣沽，六子将孙侍燕居。正要白家醇酿法，不须刘德伪金书。厨经雪后炊无黍，门近淮濒食有鱼。何以献公寻一物，庾郎三韭载盈车。昔也闻名诵子虚，今来白颔隔城居。新诗解道论头句，旧客仍移把臂书。北郭高风真隐豹，南州循政喻烹鱼。归时见说临川路，父老争留太守车。陈傅门前客姓徐，有何智术佐閒居。接檐俛仰令遮雨，缚竹纵横为架书。趁雪斸田移草木，和湾汲水贮龟鱼。上元已过清明近，更约寻花不用车。谁家住处近田庐，朝奉抽簪就退居。竹叶已成新岁酒，梅花未领故人书。呼童解袂扪饥虱，趁日开箱曝蠹鱼。一似散仙閒到夜，卧屏仍看五云车。坐想堂前弄白须，蒲茵笋席正高居。綵衣六子傍供膳，锦髻诸孙自教书。爱士主人新置榻，清身太守旧悬鱼。更吟整斗论头句，胜却西庵诗一车。不辨时人直与迂，浊缨且喜近淮居。朝衣脱后常耽睡，野史修时或借书。恨乏青山供采药，爱看白鸟伺吞鱼。东园卖酒花开近，待看诗翁倒载车。簿领脱来如一梦，身名全后喜宁居。生来自信无非义，世上何缘作谤书。所养有源数大水，其贤可乐比嘉鱼。愿公八十为更老，玉币三招乃就车。自是平时大隐徒，何须水宿与山居。都无长物垂空橐，却有閒房聚逸书。近见雪消思野蕨，遥呼船问忆江鱼。卸帆便去寻村酒，醉使儿孙推鹿车。身著练袍履用蒲，鹖冠鸠杖称郊居。家中但乏青囊印，坐处便看黄卷书。赁屋为无扬子宅，休官非为武昌鱼。长年不出何妨事，况是门悬致仕车。夷白先生好对庐，醉吟处士作邻居。幅巾自去呼樵父，蜡屐何时访竹书。坐想高谈摇麈尾，情知相谇跨鲸鱼。更怜同姓陪樽酒，胜却荀生得御车。路家巷口是何渠，半似城中半野居。已退白仙常按曲，未归陆俊谩传书。雪消墙外逢挑菜，日暖门前见捕鱼。更有花閒行处乐，旧时歌舞愿随车。好养玄猿共鹤雏，茅茨盖屋竹閒居。家无越使千金橐，腹有齐臣四部书。一自临川登画鹢，便烦别驾掌铜鱼。吟哦还作诗仙退，恰似骖鸾凤驾车。世閒诗淡郑云叟，寿且安宁陶隐居。爱酒自开浮蚁瓮，耽诗如好换鹅书。箨冠戴后支筇竹，鹤氅披来控鲤鱼。学作蓬莱吟醉客，何须驷马驾安车。西庵翁上北城隅，为望临川旧守居。所恨足无双翅舄，但将诗代一函书。甥教洗游多沽酒，妻使磨刀细切鱼。洒扫待公来献寿，亲扶杖履醉升车。
和路朝奉新居·其一
作者：徐积
朝代：宋

世俗纷纷事总虚，诗翁今作逸人居。
勤穿东地缘栽竹，喜占明窗为着书。
近市好赊春肆酒，就淮仍买晚罾鱼。
忽撑小艇来西郭，不问皆知访仲车。
和路朝奉新居·其一
作者：徐积
朝代：宋

世俗纷纷事总虚，诗翁今作逸人居。勤穿东地缘栽竹，喜占明窗为著书。近市好赊春肆酒，就淮仍买晚罾鱼。忽撑小艇来西郭，不问皆知访仲车。
和路朝奉新居·其一〇
作者：徐积
朝代：宋

身着练袍履用蒲，鹖冠鸠杖称郊居。
家中但乏青囊印，坐处便看黄卷书。
赁屋为无扬子宅，休官非为武昌鱼。
长年不出何妨事，况是门悬致仕车。
和路朝奉新居·其一一
作者：徐积
朝代：宋

夷白先生好对庐，醉吟处士作邻居。
幅巾自去呼樵父，蜡屐何时访竹书。
坐想高谈摇麈尾，情知相谇跨鲸鱼。
更怜同姓陪罇酒，胜却荀生得御车。
和路朝奉新居·其一四
作者：徐积
朝代：宋

世閒诗淡郑云叟，寿且安宁陶隠居。
爱酒自开浮蚁瓮，耽诗如好换鹅书。
箨冠戴后搘笻竹，鹤氅披来控鲤鱼。
学作蓬莱吟醉客，何须驷马驾安车。
和路朝奉新居·其七
作者：徐积
朝代：宋
体裁：七言律诗

不辨时人直与迂，浊缨且喜近淮居。朝衣脱后常耽睡，野史修时或借书。恨乏青山供采药，爱看白鸟伺吞鱼。东园卖酒花开近，待看诗翁倒载车。
和路朝奉新居·其三
作者：徐积
朝代：宋

昔也闻名诵子虚，今来白颔隔城居。新诗解道论头句，旧客仍移把臂书。北郭高风真隐豹，南州循政喻烹鱼。归时见说临川路，父老争留太守车。
和路朝奉新居·其三
作者：徐积
朝代：宋

昔也闻名诵子虚，今来白颔隔城居。
新诗解道论头句，旧客仍移把臂书。
北郭高风真隠豹，南州循政喻烹鱼。
归时见说临川路，父老争留太守车。
和路朝奉新居·其九
作者：徐积
朝代：宋

自是平时大隐徒，何须水宿与山居。都无长物垂空橐，却有閒房聚逸书。近见雪消思野蕨，遥呼船问忆江鱼。卸帆便去寻村酒，醉使儿孙推鹿车。
和路朝奉新居·其九
作者：徐积
朝代：宋

自是平时大隠徒，何须水宿与山居。
都无长物垂空橐，却有閒房聚逸书。
近见雪消思野蕨，遥呼船问忆江鱼。
卸帆便去寻村酒，醉使儿孙推鹿车。
和路朝奉新居·其二
作者：徐积
朝代：宋

诗翁爱酒典衣沽，六子将孙侍燕居。正要白家醇酿法，不须刘德伪金书。厨经雪后炊无黍，门近淮濒食有鱼。何以献公寻一物，庾郎三韭载盈车。
和路朝奉新居·其二
作者：徐积
朝代：宋

诗翁爱酒典衣沽，六子将孙侍燕居。
正要白家醇酿法，不须刘德僞金书。
厨经雪后炊无黍，门近淮濒食有鱼。
何以献公寻一物，庾郎三韭载盈车。
和路朝奉新居·其五
作者：徐积
朝代：宋

谁家住处近田庐，朝奉抽簪就退居。竹叶已成新岁酒，梅花未领故人书。呼童解袂扪饥虱，趁日开箱曝蠹鱼。一似散仙閒到夜，卧屏仍看五云车。
和路朝奉新居·其五
作者：徐积
朝代：宋

谁家住处近田庐，朝奉抽簪就退居。
竹叶已成新岁酒，梅花未领故人书。
呼童解袂扪饥蝨，趁日开箱曝蠹鱼。
一似散仙閒到夜，卧屏仍看五云车。
和路朝奉新居·其八
作者：徐积
朝代：宋
体裁：七言律诗

簿领脱来如一梦，身名全后喜宁居。生来自信无非义，世上何缘作谤书。所养有源数大水，其贤可乐比嘉鱼。愿公八十为更老，玉币三招乃就车。
和路朝奉新居·其六
作者：徐积
朝代：宋

坐想堂前弄白须，蒲茵笋席正高居。綵衣六子傍供膳，锦髻诸孙自教书。爱士主人新置榻，清身太守旧悬鱼。更吟整斗论头句，胜却西庵诗一车。
和路朝奉新居·其六
作者：徐积
朝代：宋

坐想堂前弄白鬚，蒲茵笋席正高居。
綵衣六子傍供膳，锦髻诸孙自教书。
爱士主人新置榻，清身太守旧悬鱼。
更吟整斗论头句，胜却西庵诗一车。
和路朝奉新居·其十
作者：徐积
朝代：宋

身著练袍履用蒲，鹖冠鸠杖称郊居。家中但乏青囊印，坐处便看黄卷书。赁屋为无扬子宅，休官非为武昌鱼。长年不出何妨事，况是门悬致仕车。
和路朝奉新居·其十一
作者：徐积
朝代：宋

夷白先生好对庐，醉吟处士作邻居。幅巾自去呼樵父，蜡屐何时访竹书。坐想高谈摇麈尾，情知相谇跨鲸鱼。更怜同姓陪樽酒，胜却荀生得御车。
和路朝奉新居·其十三
作者：徐积
朝代：宋
体裁：七言律诗

好养玄猿共鹤雏，茅茨盖屋竹閒居。家无越使千金橐，腹有齐臣四部书。一自临川登画鹢，便烦别驾掌铜鱼。吟哦还作诗仙退，恰似骖鸾凤驾车。
和路朝奉新居·其十二
作者：徐积
朝代：宋
体裁：七言律诗

路家巷口是何渠，半似城中半野居。已退白仙常按曲，未归陆俊谩传书。雪消墙外逢挑菜，日暖门前见捕鱼。更有花閒行处乐，旧时歌舞愿随车。
和路朝奉新居·其十五
作者：徐积
朝代：宋
体裁：七言律诗

西庵翁上北城隅，为望临川旧守居。所恨足无双翅舄，但将诗代一函书。甥教洗游多沽酒，妻使磨刀细切鱼。洒扫待公来献寿，亲扶杖履醉升车。
和路朝奉新居·其十四
作者：徐积
朝代：宋

世閒诗淡郑云叟，寿且安宁陶隐居。爱酒自开浮蚁瓮，耽诗如好换鹅书。箨冠戴后支筇竹，鹤氅披来控鲤鱼。学作蓬莱吟醉客，何须驷马驾安车。
和路朝奉新居·其四
作者：徐积
朝代：宋
体裁：七言律诗

陈傅门前客姓徐，有何智术佐閒居。接檐俛仰令遮雨，缚竹纵横为架书。趁雪斸田移草木，和湾汲水贮龟鱼。上元已过清明近，更约寻花不用车。
和路朝奉退居
作者：徐积
朝代：宋

彼美东南隽，尧时作外臣。
有何归去物，全得老来身。
一节都无变，平生总是真。
勇于罗守退，甘似庾郎贫。
士望今谁耦，儒林旧绝伦。
其心醇是本，以德厚为珍。
避盗抽园笋，容奴取库银。
时情付流水，外物尽浮云。
久矣谋閒坐，谁乎愿要津。
书藏万卷好，诗换一筒新。
聚道为家法，分粮恤外姻。
清风还楚部，余惠在江民。
藉草宜兰佩，穿松称鹿巾。
鲙材须活鲤，羹剂要香莼。
日暖花村路，风温荇浦春。
耽吟白居士，沈醉李仙人。
骥凤鸣来久，驹雏教已驯。
义终光国史，名自压朝绅。
顾我愚而陋，烦公爱以仁。
深恩无报处，北望正劳神。
和路朝奉退居
作者：徐积
朝代：宋

彼美东南隽，尧时作外臣。有何归去物，全得老来身。一节都无变，平生总是真。勇于罗守退，甘似庾郎贫。士望今谁耦，儒林旧绝伦。其心醇是本，以德厚为珍。避盗抽园笋，容奴取库银。时情付流水，外物尽浮云。久矣谋閒坐，谁乎愿要津。书藏万卷好，诗换一筒新。聚道为家法，分粮恤外姻。清风还楚部，馀惠在江民。藉草宜兰佩，穿松称鹿巾。鲙材须活鲤，羹剂要香莼。日暖花村路，风温荇浦春。耽吟白居士，沈醉李仙人。骥凤鸣来久，驹雏教已驯。义终光国史，名自压朝绅。顾我愚而陋，烦公爱以仁。深恩无报处，北望正劳神。
和蹇受之·笑
作者：徐积
朝代：宋

笑乐真情岂可诬，乐而不笑是何拘。
日中无事逢棋局，春后有花兼酒壶。
轻侠儿前抚手掌，滑稽传后掩髭鬚。
江南陆俊还安否，乞与笻枝使自扶。
和蹇受之·笛
作者：徐积
朝代：宋
体裁：七言律诗

清而劲者笛为奇，哀绝孤高更不卑。日暮谁人凭楼处，月明离妇捣衣时。何烦作赋摅师愤，最好倾心破主疑。一弄便能歌怨曲，唐衢义哭合相随。
和蹇受之·诗
作者：徐积
朝代：宋
体裁：七言律诗

出乎志者莫如诗，商也能言得自谁。雅颂汉时犹未远，风骚齐后若何衰。翰林飞去秋鹰健，工部行来老骥迟。亦有孟韩联句好，姓张员外合肩随。
和蹇受之·诗
作者：徐积
朝代：宋

出乎志者莫如诗，商也能言得自谁。雅颂汉时犹未远，风骚齐后若何衰。翰林飞去秋鹰健，工部行来老骥迟。亦有孟韩联句好，姓张员外合肩随。清而劲者笛为奇，哀绝孤高更不卑。日暮谁人凭楼处，月明离妇捣衣时。何烦作赋摅师愤，最好倾心破主疑。一弄便能歌怨曲，唐衢义哭合相随。醉乡恍惚在空虚，若论真恬世所无。坐客任贪清者圣，今人何作古之愚。宜教侧帽穿花过，更好敲门趁月沽。谁似陶潜最潇洒，篮舆归去不须扶。
和蹇受之·醉
作者：徐积
朝代：宋
体裁：七言律诗

醉乡恍惚在空虚，若论真恬世所无。坐客任贪清者圣，今人何作古之愚。宜教侧帽穿花过，更好敲门趁月沽。谁似陶潜最潇洒，篮舆归去不须扶。
和马秀才
作者：徐积
朝代：宋

君看淮上翁虽老，胸中意气从来好。
白日吟到夜，夜后吟到晓。
门前是双柳，树上无栖鸟。
西边是人家，人家儿夜啼。
四更五更后，往往催鸣鷄。
东边是空庭，空庭清风多。
吟声上河汉，河汉生银波。
移声入明月，桂树无停柯。
蟾蜍不得睡，狡兔将奈何。
清风却下来，直入淮之水。
不知淮东西，波浪如何止。
清风清风不復住，復住射阳湖上路。
宁知烈士怨曹袁，义鬼哀哀冤来诉。
此声未可□臧洪，不须更往吴江去。
吴江心中有冤血，寃声吼兮寃气结。
奈何乎湘江亦有独醒夫，醒时何故沈其躯。
当时鱼腹今在无，此声莫过洞庭湖。
和马秀才
作者：徐积
朝代：宋

君看淮上翁虽老，胸中意气从来好。白日吟到夜，夜后吟到晓。门前是双柳，树上无栖鸟。西边是人家，人家儿夜啼。四更五更后，往往催鸣鸡。东边是空庭，空庭清风多。吟声上河汉，河汉生银波。移声入明月，桂树无停柯。蟾蜍不得睡，狡兔将奈何。清风却下来，直入淮之水。不知淮东西，波浪如何止。清风清风不复住，复住射阳湖上路。宁知烈士怨曹袁，义鬼哀哀冤来诉。此声未可□臧洪，不须更往吴江去。吴江心中有冤血，冤声吼兮冤气结。奈何乎湘江亦有独醒夫，醒时何故沈其躯。当时鱼腹今在无，此声莫过洞庭湖。
和鲁山感春
作者：徐积
朝代：宋

君看纷纷能几时，一番情态随春尽。欢者常少戚者多，共君且趁春风歌。莫学时人种花草，不似山中松桂好。一笑一啼何日休，一荣一悴何时尽。樽中野酒亦无多，日伴吟翁慷慨歌。茅屋窗前栖乱草，胜却花閒绣裀好。
和鲁山感春·其一
作者：徐积
朝代：宋
体裁：古风

君看纷纷能几时，一番情态随春尽。欢者常少戚者多，共君且趁春风歌。莫学时人种花草，不似山中松桂好。
和鲁山感春·其二
作者：徐积
朝代：宋
体裁：古风

一笑一啼何日休，一荣一悴何时尽。樽中野酒亦无多，日伴吟翁慷慨歌。茅屋窗前栖乱草，胜却花閒绣裀好。
咏慎郎中园木香
作者：徐积
朝代：宋
体裁：七言绝句

仙子霓裳曳绀霞，琼姬仍坐碧云车。谁言十日春归去，犹有春风在慎家。
咏雪
作者：徐积
朝代：宋

雪者阴之类，大寒之所为。
于人无暖意，着物有消时。
万草若相畏，孤松亦自持。
閒阶不须扫，日照与风吹。
咏雪
作者：徐积
朝代：宋

雪者阴之类，大寒之所为。于人无暖意，著物有消时。万草若相畏，孤松亦自持。閒阶不须扫，日照与风吹。